
1/14 Poiana Luminoasă 


— Mami, unde este Unay? 

— Uite-1 acolo, în dreapta-sus. 

— A! E frumos, mai mare și mai albastru decât 
credeam. Dar jungla unde este? 

— Jungla e linia aceea verde, departe, în dreapta-jos. 

Mirunix își roti privirea. Nu se vedea nimic, în afară 
de discul lui Unay și junglă. Simţea nisipul de sub 
picioare, moale, aproape pufos. Iar deșertul era neted ca 
o masă. Aerul era cald și neașteptat de umed, puţin prea 
cald și puţin prea umed. 

— Alergăm? 

— Mirunix, dacă vrei să alergăm, alergăm! 

— Te rog, nu stârni prea tare nisipul. îmi intră în ochi. 

— Taci și aleargă! Start! 

Mirunix pomi brusc. 

Marean era curioasă cât va rezista Mirunix alergând 
foarte repede și o lăsă să se îndepărteze câţiva pași. O 
ajunse repede și începu să alerge în dreapta ei. Se gândi 
că până la junglă trebuiau să alerge cel puţin zece 
minute. Curentul de aer era nemaipomenit. Mai repede, 
mai repede... 

Copacii enormi se vedeau deja clar, când nisipul de- 
veni un covor de iarbă, aproape la fel de moale și pufos. 
Mirunix încetini și apoi se opri. 

— Ai obosit, Mirunix? 

— Nu prea. Iar tu alergi încă destul de bine! 

— Ha! Glumeaţă sau obraznică? 

— Glumeaţă! Mami, în junglă sunt șerpi și insecte 
rele? 

— Tot ce vrei! Să stai mereu aproape de mine! 

Au pornit încet, una lângă alta, spre jungla acum 
apropiată. Distanţa dintre copaci nu era foarte mică, dar 
nu se vedea nicio potecă. Adiere ușoară, foșnet de 
frunze, verde peste tot, chiar și coaja arborilor. Marean 
scoase din buzunar o busolă și o privi atentă. 

— Mami, de fapt, încotro mergem? 

— Traversăm vreo douăzeci de minute jungla, până la 
Poiana Luminoasă. Pentru azi, atât! 

— Nu putem alerga prin junglă două minute, în loc să 
mergem douăzeci? 

— Vrei să alergi prin junglă? Nu, ar fi imprudent, pu- 
tem întâlni obstacole sau ne putem rătăci. Mergi încet 
după mine sau în stânga mea. 

— Poiana Luminoasă este chiar... luminoasă? 

— Foarte! Vei vedea. 

Mergeau ca la plimbare. Penumbra rămânea penum- 
bră, nu se transforma în umbră sau în întuneric. La un 
moment dat începu să se audă continuu un sunet 
necunoscut, melodios. Marean se întrebă dacă există o 
pasăre sau un alt animal care cântă atât de frumos. 

în stânga, puţin în faţă, apăru brusc, de după un tufiș, 
o floare imensă, splendid colorată, așezată aproape de 
sol. Nu era clar dacă mirosul suav care umpluse aerul 
avea sau nu legătură cu ea. 

Marean grăbi pasul. Ştia, din experienţă, că întâlnirea 
unor lucruri frumoase este, de regulă, un semnal de peri- 
col. 

Mirunix alergă spre floare. Dorea să o atingă, dorea să 
o miroasă, dorea să o guste. La un sfert de pas de floare 
simţi o atingere rece și o forță uriașă care-i blocă picioa- 
rele. Fără să-și poată întoarce capul, ţipă speriată. 
înainte ca frica să se transforme în groază, auzi în 
spatele ei un „clap" puternic și se simţi eliberată. 
Marean, cu ciocul ei puternic și lung, tăiase șarpele, mai 
gros decât piciorul, în două. Aproape exact la mijloc. 

— Ţi-am spus să stai mereu lângă mine! Credeai că 
glumesc? Hai, mai departe! 

— Mami, mai mergem mult? 

— Destul de mult! 

— Doream să iau floarea cu mine. Sau măcar o petală! 

Melodia, floarea și mirosul dispăruseră, iar drumul era 
blocat de un tufiș ţepos. Trebuia ocolit prin dreapta, prin- 
tr-o poiană însorită și largă, care invita parcă la popas și 
odihnă în iarba deasă sau pe petele de nisip fin, roșu și 
fierbinte. Marean înainta în salturi mici, aproape pășind, 
fără pauză, încercând să nu se abată prea mult de la di- 
recţia corectă. Peste o sută de pași trebuiau sa reintre în 

junglă. Era atentă la Mirunix, care o urma la doi pași în 
spate, respirând ușor. 

— Mami, hai să ne odihnim puţin. 

— Bine, cinci minute. Pe iarbă sau pe nisip? 

— Pe nisip! 

— Bine, eu o să stau lângă tine, pe iarbă, într-un 
picior. 

— De ce într-un picior, mami? Tu nu te odihnești? 

— Așa mă odihnesc eu cel mai bine! 

Mirunix se așeză în mijlocul unui petic de nisip. Se 
gândi o clipă dacă este cazul să se odihnească ridicată în 
picioare sau nu. Parcă în picioare, ca mama, e mai bine! 

— Mami!!! 

Marean întoarse capul și văzu că Mirunix se scufunda 
destul de repede în groapa de nisip mișcător! Ridicase pi- 
ciorul drept. 

— Pune piciorul drept jos! Scoate stângul din nisip! 
Mergi spre mine! Repede! 

— Nu pot! Mami!!! 

Mirunix scotea pe rând picioarele din nisip, parcă 
dansa, în felul acesta înainta foarte greu, dar nici nu se 
scufunda mai mult. 

— Mami! Obosesc! Scoate-mă de-aici! 

— Hai, hai! întinde piciorul! Te-am prins! Ai scăpat! 

— Zzzz! Vvvv! Mami, te-am ascultat, am stat lângă 
tine. 

— Da, draga mea, primejdia a trecut! 

— Mami, vreau să mă odihnesc puţin! Pe iarbă! Mai 
mergem mult? 

— Nu prea! 

După câteva minute porniră din nou. In junglă era mai 
răcoare decât în poiană, dar aerul era mai umed. Se 
auzea, tot mai puternic, vuietul monoton, liniștitor, al 
râului. Marean bănuia că freamătul apei masca o 
ameninţare care trebuia auzită. Dar care? 

Sperând că nu se înșeală, Marean comută, pentru 
cinci minute, atenția celorlalte simţuri, în afară de văz, 
spre auz. Nu era prea greu, chestie de exerciţiu și de 
genetică moștenită de la bunicul Binike. 

Asta să fie oare? Marean auzi un șuierat infrasonor 
slab, venit de sus, care creștea repede în intensitate. 
Intr-o clipă o împinse cu piciorul pe Mirunix spre dreapta 
și se aruncă, la rândul ei, spre stânga. Cu un plescăit 
colosal, o nucă motola, de vreun sfert de pas diametru și 
tare ca piatra, se înfipse în pământul moale dintre ele. 

— Mami, de unde ai știut că o nucă... 

— N-am știut! Am intuit și apoi am auzit-o venind! 

— Ai auzit-o venind?! Eşti grozavă, mami! Mai mergem 
mult? 

— Nu, hai spre mal. 


Dincolo de tufișurile de iarba păianjenului de pe mal 
era râul. Puțin adânc, lat de vreo zece pași, cu apă iute, 
limpede și rece. Ca un râu de munte, dar aici nu existau 
munţi. » 

— Mami, unde e Poiana Luminoasă? 


— Pe celălalt mal, chiar în faţa noastră. 

— Dar nu e luminoasă deloc! 

— Va fi peste vreo oră, după lăsarea serii. Hai să tre- 
cem râul. Cu pași mici. Fii atentă să nu aluneci pe 
pietrele de pe fund. 

— Nu sunt pești răi? 

- Nu! 

— Mami, mi-e cam foame și sete. 

— Nu am luat de mâncare nimic. Dacă ţi-e sete, bea 
apă din râu. După ce trecem dincolo. 

Poiana Luminoasă era plină de tufișuri scunde, cu bo- 
boci. Marean știa că, imediat după apus, bobocii se vor 
deschide și vor începe să lumineze puternic, tot mai pu- 
ternic, cu o strălucire rece, în toate culorile. Fiecare 
boboc cu altă nuanţă! Sute de nuanţe! Era sigură că 
pentru Mirunix va fi o surpriză și că se va întoarce în 
casă încântată. 

Aici, Nutep apunea foarte repede. Într-un minut, lu- 
mina sa galben-pal a fost înlocuită de sclipirile multico- 
lore ale florilor, iar căldura de o briză răcoroasă. 

— Mami, pot să iau o floare luminoasă în casă? 

— Nu, dar privește foarte atent florile și respiră 
adânc. Forma, culoarea, mirosul și mărimea lor vor fi de 
neuitat. Pentru totdeauna! 

— Ce bine! Acum ce facem? 

— Dacă nu mai vrei să bei apă, ne întoarcem în casă. 

Marean ridică piciorul drept și strânse puternic cu de- 
getele brăţara de la gât. Acum erau înconjurate de 
pereţii, podeaua și tavanul complet albe ale Camerei de 
Vise. în fața ochilor, pe un perete, singurul punct din 
cameră. Au 

lăsat brăţările pe discuri. Marean apăsă cu ciocul punctul 
roșu, butonul ușii de ieșire. 

— Mami, Visul ăsta a fost... a fost... nu știu cum să 
spun... minunat și... îngrozitor! Ce bine e în casă! 

— Mirunix, ce ţi-a plăcut cel mai mult în Visul ăsta? 
Fuga prin deșert? Mirosul florii din junglă? Florile lumi- 
noase? 

Marean nu înţelegea de ce Mirunix se gândește atât 
de mult. 

— Cel mai mult mi-a plăcut senzaţia teribilă, de 
fiecare dată când... când... am scăpat... din ghearele 
morții! 

— Asta ţi-a plăcut?! De unde ai auzit expresia asta?! 

— Ei, mami, nu mai sunt chiar așa de mică. M-am 
informat! Știu că nu există pe Unay o junglă lângă un 
deșert... 

— Cred că nu. 

— „..și nu există o planetă cu junglă, deșert și cu Unay 
vizibil pe cer... 

— Asta e sigur. De fapt, Unay, ca și stelele, ar fi vizibil 
pe cer numai noaptea. 

— „și nici copaci cu coaja verde... 

— Modificaţi genetic și crescuţi în laborator, da. 

— ...dar acest Vis mi-a plăcut! 

— Da, îți place acum, dar acolo, în Cameră... 

După o scurtă ezitare, Mirunix întrebă: 

— Mami, pericolul a fost real? 

— Nu, nu a fost real. Totul s-a datorat unor mici scân- 
tei electrice care umblau de colo-colo prin creierul 
nostru, conform scenariului. Dar amândouă am simţit 
totul ca în 

realitate, pentru că aceleași scântei ajung în minte de la 
ochi, urechi și nări când ne plimbăm de-adevăratelea 
prin grădină. Cel puţin, așa am aflat dintr-un INFO. 

După o scurtă ezitare, Marean continuă: 

— După ce vei împlini douăzeci și unu de ani, vei 
putea viziona Vise extraordinar de plăcute! Şi fără să ai 
senzaţia că ești în pericol de moarte! 

Mirunix insistă: 

— Ce s-ar fi întâmplat dacă șarpele... sau nuca... 

— Ne-am fi trezit brusc, în Cameră, cu o teribilă 
durere de cap și am fi visat amândouă urât mult timp, 
poate chiar câţiva ani, ca după un coșmar îngrozitor! De 
aceea e bine ca în aceste Vise să îndepărtezi, într-un fel 
sau altul, primejdia. Data viitoare vom merge într-o 
Călătorie. 

Mirunix era calmă și destinsă. 

— îmi place să călătoresc. E interesant, dar nu atât 
de... palpitant, poate fiindcă știi tot timpul că imaginile, 
de fapt, toate senzațiile, sunt veritabile, luate chiar din 
realitate, nu create și combinate de Artiștii Viselor. La ce 
te-ai gândit? 

— Avem multe posibilităţi de alegere. De pildă, putem 
să coborâm un kilo-pas într-un ocean... 

— Cred că acolo e frig și întuneric. Ce poţi vedea? 

— Este, într-adevăr, cam răcoare, dar întuneric... 
deloc! Miriade de vietăţi luminoase, mărunte, mari sau 
mijlocii, se mișcă în toate direcţiile, se vânează, se 
iubesc, se joacă, se plimbă... Iar cele mai inteligente ne 
vor privi atente, 

curioase și dornice să înţeleagă cine sunt vizitatorii ciu- 
daţi veniţi de sus, atât de lenți și întunecați. 

După o clipă de gândire, Marean sugeră: 

— Sau poate ai dori să vizităm Antarena. 

— Acolo mi-ar plăcea să văd sculpturile mobile, colo- 
rate și sonore. 

— Sunt, într-adevăr, splendide! Le-am văzut de multe 
ori și niciodată n-am găsit două la fel. 

— Dar o călătorie în spaţiu? 

— O, nici nu-ţi închipui! Pe Vulki, mica bilă de piatră 
care se rotește în jurul planetei gigant Toba, există, greu 
de crezut, câte un vulcan la fiecare o sută de kilopași! 
Aruncă aproape continuu apă, sulf topit și chiar lavă, la 
mare înălțime! Iar vizitatorii stau sub ploaia asta de... 
de... 

— Chiar așa?! 

— Da! E interesant și pe Zenod, cel mai mare satelit al 
planetei cu inele. Vezi acolo o pată slab luminoasă pe 
cer, ascunsă mereu de norii permanenţi, vezi lacuri, 
râuri, cascade, te udă ploaia, te lovește furtuna, te pierzi 
uneori într-o ceaţă gălbuie, dar... 

Marean păstră o clipă de suspans și vorbi mai 
departe. 

— ...dar nicio picătură de apă! 

— Vrei să spui că... 

— La distanţa aceea de Nutep domnește un ger teribil, 
iar apa este doar o rocă foarte dură! Tot ce curge este 
azot și metan! 

- Pfui! 

— Mie, însă, Mirunix, îmi place cel mai mult călătoria 
pe Denii. O sferă de rocă pe care nu se mișcă nimic, fără 
aer, fără o picătură de apă, fără culoare, complet tăcută, 
însă... 

Marean se opri puţin și continuă, aproape visătoare. 

— Acolo pot zbura! Gravitaţia e atât de mică. Dacă te 
împingi puţin, ai și ajuns la o sută de pași mai sus! Iar 
apoi cazi încet, foarte încet... 

— Zborul ar fi, într-adevăr, frumos! 

— Mai poţi vedea pe Denii, aproape de poli, câteva lo- 
curi unde există gheaţă permanentă, veșnică. Gheaţă na- 
turală. 

- Da?! 

— E locul cel mai apropiat de Unay unde există așa 
ceva. Foarte interesante sunt și obiectele străvechi, 
ciudate din toate punctele de vedere, lăsate în destule 
locuri de MamBi. Le privești și nu înţelegi nimic. Dar 
zborul... 

— Da, mami, putem călători unde dorim, putem vedea 
orice, fără să ieșim din casă și fără să pierdem niciun 
amănunt. De fapt, a devenit inutil să călătorim în 
realitate. Poate mă vor interesa toate astea. Acum mi-ar 
fi plăcut și mai mult Visul dacă... 

— „dacă? 

— ...dacă ar fi fost cu noi tati și Buria. 

2/1 Planeta caldă 

— Stimati spectatori, stimati auditori. Unay, Planeta 
Celor Şapte, este o planetă minunată (clapuri). Şi este de 
o mie de ori mai minunată datorită civilizației Păsărilor 
(clapuri furtunoase}. 

De peste optzeci de milioane de ani (aaaal), pe 
această 
planetă nu mai există zăpadă şi gheață permanente, (ce 
simt 
gheata și zăpada?) adică forme solide de apă (ahah, cum 
adică 
solide ?)! 

Unay va fi, încă un miliard de ani (aaaal), adică pentru 
totdeauna, o planetă caldă şi umedă. Şi asta datorită 
nouă, 

Păsărilor (clapuri)l 

Dar, hnr, hrm, până aici am parcurs o cale foarte 
lungă. 

Subiectul scurtei mele conferințe este un rezumat al 
Istoriei Biologice a Păsărilor. Istoria biologică și Istoria 
completă a Păsărilor o puteţi afla consultând orice INFO. 
Dar această istorie completă este, pur și simplu, 
gigantică 


[mmmml) ci nimani în afară nnata da avnarti ni n m 

tor, ramuri, rămurele și rămurici, în toate direcţiile 
(scârtz!). Modificările mediului taie, mereu şi 
întâmplător, ramuri mai groase sau mai subtiri, mai 
multe sau mai puţine, din stânga și din dreapta, de sus și 
de jos! Din acest motiv, arborele vieții se modifică 
permanent. Peste zece milioane de ani (iiii/) este destul 
de diferit, peste o sută de milioane de ani (eeee/) este 
foarte diferit, iar peste cinci sute de milioane de ani 
(aaaa!) este de nerecunoscut! 

Riguros vorbind, începutul istoriei Păsărilor ar putea fi 
considerat rădăcina arborelui, adică începutul istoriei 
vieţii pe Unay, atunci când, în urmă cu patru virgulă 
patru miliarde de ani (aaaa/), a apărut prima moleculă 
capabilă de auto-replicare, care a fost prima ființă vie 
(scârtz!). 

Dar mă voi ocupa acum de un trecut mult mai apropiat 
(cee binee!). 

Cred, însă (de ce „însă"?), că istoria Păsărilor începe 
în urmă cu numai optzeci de milioane de ani (eeee!), 
adică odată cu începutul Erei Calde actuale. 

Nu mă voi ocupa acum de cauzele pentru care Era 
Rece a fost înlocuită de Era Caldă, dar, la începutul Erei 
Calde, unele păsări terestre s-au adaptat treptat, în 
milioane de ani, la viaţa exclusiv acvatică. 

Nu se pot depune sau cloci ouă în oceane (brrr!) și 
aceste ființe au început să nască pui vii, devenind un nou 
tip de păsări. Atunci au apărut, deci, primele păsări vi- 
vipare, care nu se înmulțeau prin ouă! Strămoșii lor și, 
indirect, ai noștri, au fost, deci, păsări terestre care 
cloceau ouă (asta e). 

Acești îndepărtați înaintași erau, însă (intr-adevăr 
„însă"), foarte diferiţi de noi, Păsările de azi. în esenţă, 
erau păsări acvatice, de talie foarte redusă, care nășteau 
pui vii și cu un creier foarte mic (desigur!). 

Dar, în urmă cu aproape cincizeci și unu de milioane 
de ani (eeee!), a intervenit Marele Impact! Un asteroid cu 
diametrul de trei virgulă doi kilopași a lovit Unay 
(pleosc!). Marele Impact a fost, de fapt, Marele Dezastru, 
pentru că jumătate dintre speciile Biosferei au dispărut 
(suușu!). 

Numele de „Mare'" nu însemnă „cel mai mare". Au 
existat, în epoci mult mai vechi, astfel de evenimente cu 
efecte mult mai teribile (puahl). „Mare" înseamnă, de 
fapt, „de mare importanţă din punctul de vedere al 
istoriei Păsărilor". într-adevăr, Marele Impact a fost 
începutul sfârșitului pentru mamifere (ce păcat!) și 
pentru reptile (ce bine!) și începutul epocii păsărilor 
(clapuri furtunoase). 

Unele păsări acvatice, care mișunau în oceane și năș- 
teau pui vii, s-au readaptat la viaţa pe uscat. Asta s-a în- 
tâmplat în urmă cu vreo patruzeci și cinci de milioane de 
ani (eeee/). Până la specia noastră, care a apărut în urmă 
cu numai o sută de mii de ani (așa mult? nuuu cred!), mai 
era o cale foarte lungă. 

în următoarele zeci de milioane de ani (eeee!), păsările 
vivipare au făcut ceea ce știe cel mai bine să facă orice 
ființă: s-au înmulţit (normal!), s-au răspândit (mă rog!) și 
s-au diversificat (scârtz/). Puzderie de specii! Iar dacă am 
spus „s-au diversificat", înseamnă că multe dintre ele 


17 


DIALOGUL PĂSĂRILOR Lăszlo Tarko 


„s-au modificat treptat", prin jocul nesfârșit al mutaţiilor 
genetice și geofizice (scârtz! scârtz!). 

Păsările de azi sunt foarte mari față de strămoșii lor 
pitici (ce bine!). 

Niciuna dintre Păsările de azi nu zboară, vreau să 
spun, nu zboară folosind aripile (ce păcat!). 

Păsările de azi au un creier mult mai mare, dar să știți 
că un creier mai mare nu înseamnă neapărat mai multă 
inteligenţă (știm! știm!). 

O importantă modificare, aproape la fel de importantă 
ca mărimea creierului, a fost modificarea piciorului drept 
(fiiis!). Nu, nu mă refer la faptul că ghearele au devenit 
unghii, ci la abilitatea acestui picior de a mânui unelte, 
mai ales când îl ridicăm de pe sol (fuuus!). De fapt, 
această abilitate este efectul modificării unei anumite 
zone din creier, dar este prea complicat să explic aici 
această corelare (scârtz!). 

Istoria  Păsărilor este, în mare măsură, Istoria 
Uneltelor, dar Istoria Biologică a Păsărilor și Istoria 
Uneltelor se suprapun, parțial. Sunt sigur că știți că 
numeroase păsări ovipare și vivipare foloseau unelte 
(kkkkl). Dar puţini știu că unele specii de păsări ovipare 
și vivipare fabricau unelte folosind numai ciocurile 
(habar n-aveam!). Aceste păsări nu erau totuși... Păsări. 

în ordine cronologică, prima specie de Pasăre (cu p 
mare!), este considerată specia Pasărea Noilor Unelte, 
care, în urmă cu vreo cinci sute de mii de ani, a fabricat 
pentru prima oară unelte folosind alte unelte (scârtz!). 
Nu, nu, 


18 


DIALOGUL PĂSĂRILOR Lâszlo Tarko 


nu era specia noastră (nuuu?!/), dar a fost strămoșul 
nostru direct! 

Până la descoperirea focului - cea mai mare descope- 
rire a Păsărilor - strămoșii noștri au fabricat numai 
unelte de lemn și, dacă le putem considera astfel, au 
folosit ca unelte unele mici plante și animale toxice 
(puah!). S-au păstrat numai unelte de lemn pietrificate și 
unele, mult mai recente, modificate prin ardere (mai 
scurt!). 

După descoperirea focului, întrega biosferă, întrega 
planetă, întregul univers, s-au făcut mai mici (cum 
adică?), metaforic vorbind, desigur (ahah/). Atunci a 
început civilizaţia, din punctul de vedere al Păsărilor! 

Istoria Biologică a continuat, pentru că, până la noi, au 
apărut destul de multe alte specii de Păsări care foloseau 
unelte - și ce unelte! - într-un mod tot mai inteligent. 

Pare greu de crezut, dar au existat două perioade în 
care au existat, simultan, trei specii de Păsări (uuaauu!). 
Azi există numai una, Pasărea Inteligentă Frumoasă, 
adică noi (clapuri furtunoase)! 

S-ar putea argumenta că Istoria Biologică a Păsărilor 
s-a terminat odată cu inventarea zootehniei, adică odată 
cu primele ferme de viermișori, crustacee și insecte 
(mmm!), cu începuturile cultivării Nucului Gustos (nnnn!) 
și cu începutul amestecării raselor (0000!). De atunci a 
început Istoria, stimat auditoriu, și scurta mea expunere 
se încheie aici (fâââs!). 

Dacă doriţi să puneţi întrebări, sunt pregătit să vă 
răspund. 

— Domnule Profesor, vă rog să ne spuneţi când au în- 
ceput Păsările să folosească focul. 

— Focul este folosit de circa trei sute de mii de ani, 
deci era folosit cu mult înainte de apariţia speciei 
noastre. 

— Domnule Profesor, dispariția speciei Pasărea Inteli- 
gentă Urâtă are legătură cu apariţia speciei noastre? 

— Se pare că, indirect, am provocat dispariţia acestei 
specii, prin răspândirea noastră pe toate continentele, 
deși nu ne-am întâlnit, cioc lângă cioc, decât foarte rar. 

— Când am început, noi, Păsările, să vorbim? 

— Depinde ce înţelegeţi prin „a vorbi". Odată cu 
dezvoltarea creierului și, mai ales, odată cu apariţia, 
undeva în gâtul nostru lung, a „mușchilor sonori", am 
început să vorbim tot mai mult și mai bine. Se pare că 
Pasărea Inteligentă Urâtă nu vorbea la fel ca noi și 
folosea mai mult croncănitul, ciripiturile, clămpănitul și 
fluierăturile. 

— Domnule Profesor, care este, după părerea 
dumneavoastră, cea mai mare ameninţare naturală 
pentru civilizaţia noastră? 

— Civilizaţia noastră folosește în prezent cantităţi de 
energie și de entropie negativă de proporţii realmente 
cosmice. Nu cred că, în aceste condiţii, există vreun peri- 
col natural la adresa civilizaţiei Păsărilor. 

— Domnule Profesor, Marele Impact a avut vreo legă- 
tură cu dispariţia civilizației MamBi? 

— Nuuu, drăguță, civilizaţia MamBi a dispărut cu mai 
mult de patruzeci și două de milioane de ani înainte de 
Marele Impact, cum să aibă vreo legătură? 

VideoFlash-ul vizionat a fost introdus în VideoReţea de 
o Pasăre care a dorit să rămână anonimă. Informațiile 
oferite sunt corecte, dar nu conțin nimic nou. Figura 
conferenţiarului, neobișnuită, orice s-ar spune, și fondul 
sonor, sunt realizate și asociate electronic. Termenul 
„profesor“ este desuet și folosit foarte rar. SocioAnaliza 
făcută de Grupul ViceViceExperţilor nu a detectat 
scopul/scopurile  realizatorului/realizatoarei si nici 
motivul adăugării fondului sonor, care distrage frecvent 
atenția privitorului. Sugestiile dumneavoastră în legătură 
cu acest scop și motiv pot fi trimise la adresa VideoReţea 
* soc * pas * int *fru * tot * ce* dorești. 


21 


3/14 Puii cei dragi 


„Curcanul ăsta nu se poate abţine să mă privească" - 
se gândi Criol - „de fiecare dată când trece în fugă pe 
lângă mine." 

„Puicuţa asta nu știe altceva să facă" - se întrebă 
Dipo- lio - „decât să stea pe prisma aceea bej-translucid, 
conectată la VideoSunetMiros? Precis că cizmuliţele sunt 
cu aer răcit." 

"Oare trece pe aici numai de trei ori pe lună sau mai 
des? Pentru vârsta lui, aleargă destul de fluid." 

„Oare ce face când nu se odihnește? Sau poate că 
acum nu se reface, ci... crrrc... pare destul de 
concentrată..." 

Dipolio nu îndrăznea să se suprapună peste comuni- 
caţia ei. Interferenţa ar fi fost un bruiaj nepoliticos. 

„Dar dacă... ? De fapt, ce să-i transmit? Audiţie plăcut 
mirositoare?" 

După trei luni - se apropia iama, cu ploile ei scurte și 
abundente - Dipolio știa că se plimbă pe malul lacului 
pentru ultima dată înainte de sfârșitul anului. 

„Tot pe prisma bej, tot de trei ori pe lună, mereu în 
aceleași zile, mereu altfel colorată, dar... nu-mi vine să 

cred... acum e deconectată și nu stă în mijlocul cristalu- 
lui, ci la margine..." 

Dipolio se opri și, trei clipe, nu îndrăzni să se întoarcă. 
Criol îl privea fără să spună ceva, cu privire parcă tot mai 
veselă sau tot mai tristă, nu era foarte clar. Apoi lovi ușor 
cu ciocul locul gol de lângă ea... 

„Da' timid mai e curcanul ăsta!" 

„Nu este cea mai frumoasă puicuţă din lume, dar e cea 
mai simpatică!" 

— Criol! 

— Dipolio! 

— Știu, te-am identificat după aspect, în VideoReţea! 
N-a fost prea greu, deși ai un profil... absolut... tipic! 

Dipolio se roti încurcat de la stânga la dreapta și 
invers. 

— Profil, în sensul... 

— în sensul cel mai general, Dipolio. 

— Tipic, în sensul... 

— în sensul cel mai general, Dipolio. 

Dipolio se roti mai relaxat de la dreapta la stânga și 
invers. 

— înseamnă că te-am interesat! 

— De fapt, doream să aflu de ce te interesez eu pe 
tine! 

— Crrre! Și... ai aflat? 

— Nu. De aceea ești aici, pe cristal, lângă mine! Spune 
tot! 

„Directă... foarte directă... prea directă." 

— Ascultă, Criol, nu crezi că e cam devreme să-ţi 
spun... tot? 

— Nu. Vine iarna... 

-Și? 

— „și nu-mi place să ne mai întâlnim aici, pe malul la- 
cului. 

— Nici mie! 

— Vezi? Şi nu-mi place să ne întâlnim în altă parte 
dacă nu știu... aproape... totul despre... 

— Am înţeles. In câteva cuvinte... am cincizeci și cinci 
de ani... am educat trei pui... 

- Trei?! 

— Trei... Sunt Poet și Astronom Căutător. Sau invers. 

— Știu! Cauţi asteroizi periculoși! Şi comete primejdi- 
oase! In afară de numărul de pui, am aflat din Reţea tot 
ce mi-ai spus până acum. De ce ai secretizat poeziile și 
numărul de pui? 

Dipolio păru încurcat. De fapt, chiar nu știa răspunsul. 

— Nu știu de ce... îţi spun altă dată... 

— Nu mi-ai spus esenţialul. Un lucru pe care nu-l pot 
afla decât de la tine. Direct! De ce sunt interesantă 
pentru tine? 

— Iată de ce. In urmă cu trei luni... și jumătate... nu 
știam nimic despre tine. 

Nu puteai fi interesantă decât datorită... aspectului. în 
urmă cu trei luni, lucrurile s-au schimbat! Ai devenit 
demnă de atenţie pentru că am remarcat că nu pot afla 
nimic despre tine din Reţea! Nimic! Nici măcar numele! 
Ești o enigmă totală! Ai ascuns, dintr-un motiv misterios, 
desigur foarte interesant, totul! Acum ești aici, pe cristal, 
lângă mine! Tu m-ai invitat! Spune tot! 

Adierea vântului. Un fluturat slab de sivle zburătoare. 

Trecu destul de mult timp până ce Criol întrerupse tă- 
cerea. 

— Ii voi spune numai lucruri importante. Am împlinit 
ieri... treizeci și unu de ani... și... 

„Arată de douăzeci și cinci." 

— „sunt singură. 

— Singură, singură? 

- Da. 

— Şi eu sunt singur... în sensul că acum nu am o prie- 
tenă. Primul meu pui a trăit cu mama lui, al doilea tot cu 
mama lui... cu cealaltă mamă... dar se pregătește să 
plece, a găsit o puicuţă potrivită, iar al treilea, cel mai 
tânăr, stă cu mine... N-am fost niciodată singur, pentru 
că... ne-am întâlnit mereu... destul de des... toţi șase. 
Am... 

— Dipolio, oprește-te. Eu sunt mult mai singură! 

— Acesta e marele tău secret? Că ești singură? 

— Nu. Marele meu secret este motivul pentru care 
sunt singură. 

Dipolio se întrebă dacă e cazul să continue, dar simțea 
că nu poate să plece și întrebă prudent: 

— îți plac mai mult... puicuţele... decât... curcanii? 

— Nu! Dacă era așa, nu te invitam pe cristal, lângă 
mine, și nici nu aș fi singură. 

Criol păru că se gândește o clipă și continuă: 

— Uite, Dipolio, îţi pun câteva întrebări cu răspuns cu- 
noscut de toată lumea. 

— Dacă răspunsul e „cunoscut de toată lumea", chiar 
sunt curios de ce dorești să pui acele întrebări. 

— Să vedem cum te descurci. Când devine un pui... 
oficial... Pasăre? O nouă Pasăre pe Unay? 

întrebarea era neașteptată, dar Dipolio cunoștea răs- 
punsul. 

— Se fac testele acelea care arată când... Pasărea în 
devenire... poate respira, poate bea și poate mânca... 
singură. Dacă toate probele dau rezultate bune - există o 
limită minimă a punctajului - puiul este înregistrat în 
toate bazele de date ca nouă Pasăre. De fapt, chiar 
atunci - și numai atunci - primește numele dorit de 
părinți. 

— Şi dacă nu toate probele dau rezultate bune... 

— Ştii foarte bine, este ţinut mai departe în instalaţia 
aceea complicată, mai mare decât casa în care locuiesc 
acum, nici nu știu exact cum se numește. 

— Aparatele astea... au greșit vreodată? 

— Vrei să spui că... Nu, n-au greșit niciodată! De se- 
cole! 

— Dar mama? 

„Puicuţa asta simpatică dorește să mă încurce?" 

— Ce-i cu mama? 

— Când devine ea... oficial... o nouă mamă pe Unay? 

— Exact în același moment în care puiul este 
înregistrat ca Pasăre! Nu înţeleg... deocamdată... unde 
vrei să ajungi. 

— Sunt sigură! Dar, dacă mașina cu pui nu greșește 
niciodată, de ce mama nu devine... mamă... în primul mo- 
ment... știi tu...? 

Dipolio izbucni într-un râs zgomotos, fără reţinere. 
Dar, de fapt, de ce să se abţină? 

— Hac! Când curcanul ei o... ciufulește... prima 
dată?!? 

Dar Criol continuă la fel de serioasă. 

— Nu, nu! In primul moment, adică o clipă după cea 
donat embrionul microscopic. 

Dipolio nu înţelegea. Discuţia cu această puicuţă 
tânără, inteligentă şi drăguță, devenea aproape 
științifică! 

— Hac! E o întrebare foarte interesantă. Nici nu-mi 
vine să cred că în urmă cu nouăsprezece minute alergam 
pe malul lacului și... întorceam capul spre tine! 

— Deci? 

— Ia să vedem. Embrionul este extras după douăzeci 
și una de diviziuni ale celulelor, când include aproape 
două milioane o sută de mii de celule. Dacă mă gândesc 
mai bine, din acel moment puicuţa nu mai are nicio 
răspundere, cel puţin până la nașterea oficială a Păsării. 
Asta trebuie să fie motivul! Din cauza asta este declarată 
puicuţa mamă numai după patru luni. Lipsa 
responsabilităţii! 

Criol părea să fie deja la următoarea verigă a lanţului 
logic și continuă, fără pauză și fără să clipească: 

— Dar dacă dorește să aibă o răspundere? Dacă, timp 
de patru luni, refuză să doneze? 

Curcanul desenă încet prin aer, cu ciocul, un cerc ima- 
ginar, semn de derută amestecată cu mirare și 
curiozitate. 

— N-am auzit de așa ceva!! De peste un secol puicu- 
țele... donează fără să le oblige nimeni... dar, să refuze?! 
Niciodată! 

Dipolio se opri, nu mai schiță curbe aeriene imaginare 
și continuă gânditor: 

— Dar, dacă ar refuza, cred că... într-adevăr... ar 
putea fi considerate... declarate... dar atunci ar trebui 
să... cum se spune?... să nască. 

După câteva secunde de tăcere, Criol se destăinui. 

— Din acest motiv sunt singură, Dipolio! Pentru că do- 
resc să fiu... mamă... astfel... și niciun curcan nu a accep- 
tat... lucrul ăsta... Au fugit... toţi trei! 

Dipolio părea destul de încurcat. 

— Eşti cumva... diferită? 

— Așa au întrebat și ceilalţi! 

— Eu sunt om de știință. 

— Și poet! Nu, n-am nimic clar detectabil! Dacă aș fi 
avut, n-aș fi îndrăznit să mă gândesc la... Am făcut toate 
analizele genetice, dar... nimic diferit! Asta ar fi, desigur, 
singura explicaţie a dorinței mele, dar... nimic! 

Tăcură un timp, amândoi. 

Criol schimbă pe neașteptate subiectul. 

— Te-ai născut în Antarena. Eu în Ţărmul Liniștit, 
aproape de Melonia. 

— Acum, destul de ciudat, ne-am întâlnit aici, în Zon- 
tarena. 

— Din Antarena în Zontarena. Cum ai ajuns aici, Di- 
polio? Direct sau ai trăit și pe alte continente? 

— Poveste lungă... 

— Nici nu ţi-am spus cu ce-mi ocup timpul. 

— Cu ce îţi ocupi timpul? 

— Sunt educatoare naturală... 

— Naturală, adică... 

— ...adică nu prin Video, ci cu pui care umblă pe lângă 
mine și pun tot felul de întrebări! Dar mai mult timp 
învăţ! Mă documentez! 

— Bănuiesc subiectul. 

Criol se ridică brusc și, cu o voce joasă, spuse, pe un 
tot aproape normal și voit oficial: 

— Ei, domnule Dipolio, v-am reţinut cam mult de la 
importantele dumneavoastră treburi. Cred că este cazul 
să ne despărțim! 

Dipolio nu se ridica. Stătea tăcut, parcă ascultând 
adierea vântului și fluturatul sivlelor zburătoare. Apoi 
vorbi. 

— Da, acum plecăm, tu încolo, eu încoace, dar ne vom 
întâlni mâine, sper, la Spectra. 

— De ce ești atât de sigur, Dipolio, că voi accepta? 

— Nu sunt sigur, dar doresc să ne întâlnim și mâine și 
peste zece ani și... poate... peste șaptezeci și unu! 

Criol nu era nici veselă, nici curioasă. 

— Te-ai hotărât brusc să rămâi alături de mine... 
pentru... totdeauna?! 

— Nu brusc, ci în treizeci de secunde! 

— De ce dorești să faci asta, Dipolio? 

— Ştiu foarte bine de ce! Dar până mâine tac! 

— Peste șaptezeci și unu de ani vei împlini o sută 
douăzeci și șase și...! 

— Am zis „poate peste șaptezeci și unu"! Ştiu exact ce 
vârstă voi avea peste șaptezeci și unu de ani! 

— Dar despre... ideile mele ciudate... ce zici?! 

— Mă voi gândi toată noaptea! Negociem mâine! 
Poate! 

— Voi veni mâine la Spectra. Cu o condiţie! 

— Care?! 

— în seara asta trebuie să-mi trimiţi, prin Reţea, trei 


poezii! 

4/14 Poezie 
Gândul 


Caldă, rece, în mişcare, înțeleasă uneori. 

Gaze, plasmă, pulberi moarte, mii de miliarde sori. 
Lume, tu de stele plină, mintea când te-a măsurat 1-a- 
nceput n-a vrut să creadă. Ani lumin-a inventat. Infinită 
sau finită? Fără capăt, limitată? 

Curbă, dreaptă? Cine ştie? Gândul te cuprinde toată. Te 
cuprinde, te străbate, depăşind viteza T. 

Singur el o poate face. Tu n-ai gânduri! Teme-te! 


Praf în haos 


Vin semnale din... 

Di - cO - Pa - nE - Ra - tA - Zin. 

Vin semnale din hăul dimprejurul meu. 

Care oare zeu le-a scăpat sau le-a dat drum'? 
Când, de ce și cum? 

Labirinturi îl ascund, cu abisuri făr' de fund, de eter și 
vid pereţi. Aștri ca peceţi pure, reci, închid demult 
zeul ce-l ascult. 

Să vorbești ce te-a făcut antic idol mut? 

Cine ești când ne asculţi? 

Cine ești când spui ceva? 

Nu poti fi decât praf în haos sau puicuţă, Li - fE - To - 
gE - Zuţă. Praf în haos sau curcan, Gi-rE-Ho-pE- 
Zan. 


Unay-bis 


Urc. Văzduhul vibrează, se opune. 

Lama navei mele îl învinge, îl supune. 

Viteza crește, greutatea crește. 

Goana stelelor spre mine nu se oprește. Mă înalt tot 

mai sus. Apăsarea dispare. E imponderabilitatea. O 

stare stăpână la limita dintre forţe. 

Atmosfera e rară și piere. Stelele-mi par acum niște 
torţe. 

Pleoapele pentru o clipă coboară. 

Voi pleca mai departe. Orbita de-acum e doar 
temporară. Am așteptat, am așteptat. Secunda zero a 
sosit. 

Am apăsat butonul Zx și am pornit. 

Gazela descrie, lent la-nceput, o spirală. 

Apoi se-nfige în marea-ngheţată și neagră, în lumea 
astrală. 

Unay se preface-ntr-o stea. 

Eu zbor cu gândul și Gazela mea. 

Privesc prin ecranul de pelucid. 

Steaua-țintă încă ochii nu mă face să-nchid. 
Singurătatea și vidul, deși vid, mă apasă. Are o viaţă 
străină și neînţeleasă. 

Din adâncul acestui quasi-pustiu se reped spre nava 
mea meteori, apoi radiaţii născute și-accelerate-n 
necunoscutele spaţii. Maneta neagră - o mișcare 
reflexă. 

Computerul calculează o curbă complexă... 

Și iar liniștea vidului. Sunt obosit. 

Numai luminile spun „cosmosul nu a murit." Deschid 
ochii. Privesc prin ecranul de pelucid. Zenod, noua 
tintă, ochii mă face să-nchid. Acolo-i sfera, pe orbita-i 
cunoscută. Mă apropii de ea făcând o volută. 

Cobor. Văzduhul vibrează, se opune. 

Lama navei mele îl învinge, îl supune. 

Viteza scade, greutatea crește. 

Fuga stelelor de mine nu se oprește. 

Cobor tot mai jos. Am ajuns. Apăsarea persistă. 
Normal. Din nou greutatea există. 

Tăcere grea, noapte și vibrații. 

Hue! Cam puţin pentru prime senzaţii. 

Mă ridic. Voi ieși. Simt un fior imprecis. 
Străina va fi, să sperăm, Unay-bis. 


Criol, te rog, scuză-mă pentru aceste poezii. Sper să ţi 
se pară acceptabile. Nu mi-a plăcut prea mult ceea ce am 
scris în ultimul timp. Asta el 

TiuuuOaquissssuuzizuziCentruoasoascrercrpspsOaqui 
SSS. 

în primele secunde n-am știut ce s-a întâmplat. Becul 
de control Bk ardea liniștit, cu lumina lui galben-solară. 
Dar ceva nu era în regulă. Am apăsat trei butoane, Tc, Tp 
și Ty, am mișcat comutatorul Ce. Tocmai mă gândeam că 
trei-patru secunde de căutare sunt cam mult pentru un 
cosmic de categoria Rz, când schimbarea, da, am văzut 
clar care era schimbarea. 

Trecuseră patru secunde. 

Am avut o clipă senzaţia că mă aflu în Camera Rece. 
Mintea a început să-mi lucreze din nou normal abia după 
ce am constatat că nu intervenise nimic altceva. Era clar 
că de-acum încolo nu voi mai putea aprecia situaţia de 
ansamblu a misiunii. Ştiam că zborul continuă. Ştiam pe 
ce traiectorie și cu ce viteză mă mișc. Dar, într-un anumit 
moment și într-un anumit punct, trebuia să încep o anu- 
mită manevră. Apoi, în alt moment și în alt punct, trebuia 
să termin o altă manevră. Cu precizie totală! Voi mai 
avea însă acea precizie absolută, în timp și spaţiu, 
necesară, 

dar nu suficientă, în orice zbor cosmic serios? Mi-am dat 
seama brusc de amploarea catastrofei. Mi-am dat seama 
că, dacă nu acum, dacă nu peste o oră, atunci peste o zi 
sau o lună mă va cuprinde inevitabil acea nesiguranţă fa- 
tală că nu mă aflu pe drumul cel bun, că m-am pierdut în 
spaţiu, că traiectoria mea nu are și nu va avea niciun 
punct comun cu cea a bilei calde și albastre de pe care 
am plecat și unde, cu atâta timp în urmă, speram să mă 
întorc. 

Trecuseră treisprezece secunde. 

Va trebui să înfrunt toate dificultăţile singur. Singur, 
timp de multe luni. 

Acum știu precis câte luni, dar peste o săptămână? Să 
vedem dacă anul de antrenament și izolare experimen- 
tală petrecut în laboratorul roșcatului Pitixe îmi va fi de 
folos. leșisem de acolo epuizat și cu câteva idei fixe. Una 
dintre ele a fost mai târziu aplicată... undeva... Am intrat 
apoi în perioada de pregătire a acestui zbor, mă scuzaţi, 
nenorocit. 

Trecuseră douăzeci și patru de secunde. 

M-a cuprins deodată ciuda. Mi-am amintit de orele pe- 
trecute în Camera de Presiune, de marșurile intermina- 
bile pe jos, de timpul petrecut în laboratorul subacvatic 
cu nume complicat, unde am memorat structura navei și 
am exersat repararea motorului, de aspectul robotului 
care mi-a dat, săptămâni la rând, documentaţia, de info- 
cubul în care am analizat exemplarele de plante și 
animale pitice pe care trebuia să le iau cu mine. Și toate 
astea, pen- 

tru ce? Pentru ca acum să sufăr accidentul ăsta stupid, a 
cărui cauză n-o cunosc, dar sper s-o cunosc cândva... Voi 
face totul ca să ajung să o cunosc. 

Trecuseră treizeci și trei de secunde. 

Spaţiul negru și rece în mijlocul căruia mă aflam - mij- 
loc este un fel de a spune - mi s-a părut mai ostil ca nici- 
odată. înainte de a gândi chiar, piciorul drept mi s-a 
mișcat și conul ermetic mi-a închis capul. „Trebuie să ies 
afară ca să verific dacă suprastructura navei e în regulă." 
„Trebuie să respir și să mă mișc cât mai puţin." „Mai 
puţin decât până acum?" „De fapt, nu s-a schimbat 
nimic." „Aproape nimic." „Mă îndrept spre Nutep." 
„Trebuie să înghit puţină pastă, din aceea cu gust 
acrișor." 

Trecuseră patruzeci de secunde. 

Am simţit cum o liniște nefirească mă învăluie, mă cal- 
mează și-mi trimite în minte ideea „putea fi mai rău". Ce 
s-ar fi întâmplat dacă, de pildă, aș fi păţit-o înainte de co- 
borâre sau, la fel de rău, când așteptam semnalul plecării 
spre casă? Nici măcar nava n-ar mai fi ajuns înapoi. Așa, 
cel puţin, știu că, indiferent ce se întâmplă cu mine, nava 
va fi, mai devreme sau mai târziu, interceptată, deschisă, 
cercetată... Iar dacă defecţiunea ar fi fost provocată de 
un meteorit... probabil n-aș mai fi existat ca să evaluez 
consecinţele. în definitiv, este o defecţiune minoră, care 
nu-mi ameninţă viata. Adică n-a schimbat drumul navei, 
n-a în- trerupt alimentarea cu energie, aer și apă, n-a 
provocat un incendiu sau depresurizarea navei. Atunci de 
ce m-a 

cuprins spaima în primele clipe, de ce piciorul drept mi 
s-a mișcat chiar înainte de a gândi, închizând ermetic 
conul? De ce acum mă gândesc, pentru prima dată în 
timpul unui zbor, că nu e nimic de făcut? Cu o șansă de 
cinci la sută ultimul zbor. 

Trecuseră patruzeci și opt de secunde. 

în minte mi s-a conturat Unay. Ce voi găsi oare la 
întoarcere? Un ocean global populat numai cu pești 
imuni la Boala Violetă? Sau continente cutreierate numai 
de Triburi Sălbatice? Curios! Mă gândesc la întoarcere, 
semn că secundele de pesimism au trecut, dar ea pare 
ceva plin de surprize neplăcute. 

Trecuseră cincizeci și trei de secunde. 

Mi-am imaginat - cam târziu, cosmic Oaquisu, cam 
târziu - câteva cauze posibile ale accidentului. Inutil. 
Chiar dacă aș fi reușit să identific motivul, aproape sigur 
n-aș fi putut să repar nimic. Instalaţia era dintre acelea 
care se autoreparau, cel puţin în cazul subansamblelor 
principale, ceva nou în materie. Dacă nu reușise 
singură... însemna că suferise una dintre acele defecţiuni 
care nu I 
pot fi reparate de o Pasăre. Singură. Sunt curios ce va 


arăta expertiza de laborator. Pe Unay, acasă, desigur. 
Oare care va fi ocupația mea principală în următoarele 
zile? Acum, când... Am știut, peste câteva fracțiuni de 
secundă, cum va Începe noua etapă a vieții mele, etapă 
de neuitat și, poate, hotărâtoare: cu o masă gustoasă. 

Trecuseră saizeci de secunde de la pierderea legăturii 
cu Unay. 

O voce monotonă repeta la nesfârșit: 

— Cosmic Oaquisu, răspunde! Oaquisu, răspunde! 
Cosmic Oaquisu, răspunde! 

— Da, Centru! Răspund! Te aud bine! Repet, te aud 
bine! Repet, te aud bine! 

— Telescanerul arată că totul merge bine. Nava e în 
stare bună, toţi piticii trăiesc, corpul tău e în stare bună, 
nici măcar nu dormi. De cinci minute încercăm să te 
auzim, Oaquisu, dar tu taci! Ce faci? Pictezi, scrii poezii? 

— Cred că n-am tăcut deloc, dar, un minut sau mai 
mult, legătura cu voi s-a pierdut. Habar n-am de ce! Și nu 
mi-a plăcut deloc... 

— N-are importanţă! Oaguisu, peste o sută de zile 
ajungi pe Inelul de Argint. Peste încă o săptămână cobori 
de pe orbită, direct la Centru. 

— Spune-mi ceva nou! 

— îţi spun, sper să-ţi placă. Oaquisu, corpul tău, plan- 
tele și animalele pe care le-ai dus cu tine, au fost telestu- 
diate continuu. N-ai călătorit degeaba doi ani prin 
cosmos și n-ai vizitat inutil Zenod. Acum știm totul 
despre influenţa... despre influenţa zero-gravitaţiei și a 
micro-radia- ţiilor, despre psihologia izolării, despre 
corelarea influențelor... în sfârșit... totul despre toate... 

— Nu putem ști totul despre toatei 

— Putem! Au fost, știi bine, alţi două sute cincizeci și 
trei de cosmici înaintea ta și fiecare a plantat o floare în 
poiana luminoasă a cunoașterii. Dar Automatele și 
Roboții, 

trimiși acolo unde ești tu, au făcut și fac același lucru ca 
tine. După ce ajungi înapoi, se va decide, foarte probabil, 
că influența spaţiului asupra bacteriilor, plantelor, 
animalelor, ciupercilor și... Păsărilor este o Problemă 
Rezolvată. 

— Foarte probabil? Asta înseamnă... asta înseamnă... 
Pitixe... 

— Da, asta înseamnă că tu, Oaquisu, ești, aproape 
sigur, ultima Pasăre care a zburat și va zbura în cosmos! 

— Ultima?! Asta înseamnă că eu... niciodată... după 
doi ani de singurătate, nu mai pot... va trebui să mă ocup 
cu altceva... dar cu ce? 

— Ai timp de gândire mai mult de o sută de zile. Poate 
vei găsi altceva... 

— Imposibil! înainte de plecare m-am transformat... 
am încercat să mă adaptez special pentru acest zbor... și 
pentru următoarele... 

— Ce-ai făcut?! De ce taci? Oaquisu, răspunde, te rog! 
Oaquisu, răspunde! Cosmic Oaquisu, răspunde! 

Jirin se așeză mai comod și începu să vorbească. 

— Te cunosc, Venade, datorită comunicării explicative, 
clare și scurte, pe care ai plasat-o în Reţea, dar am dorit 
să discutăm cioc lângă cioc, nu... 

Venade o întrerupse, oarecum nesigur: 

— Care comunicare? Conţinea imagini mobile în infra- 
roșu sau ultraviolet? 

— Aceea cu șaptesprezece secvenţe, din urmă cu 
patru ani... 

— Patru ani?! Crede-mă, Jirin, că nu-mi pot aminti tot 
ce am plasat... sau am șters... sau am deplasat... în Reţea 
în ultimii patru ani. Te rog amintește-mi subiectul textu- 
lui. 

— Desigur. Titlul era „Transformarea - un cadou mi- 
nunat." 

Fără să se poată abţine Venade comentă: 

— A... prostia aia... scuză-mă... te ascult. Cu ce te pot 
ajuta? 

— Cred că este evident. Doresc să fac prietenului meu 
cadou o... transformare. Suport eu costurile. 

Venade era destul de surprins că textul său are încă 
ecou, după atâţia ani. 

— Preţul e foarte convenabil. înainte de a discuta 

amă- * 
nunte tehnice sunt obligat să te întreb dacă... prietenul... 
este de acord cu... transformarea... sa. De fapt, era bine 
să veniţi împreună. 

— lartă-mă, trebuia să precizez de la început: eu 
doresc să mă transform. 

„în acest domeniu înveţi toată viaţa!", se gândi 
Venade și, după o secundă de reflecţie, repetă 
întrebarea, modificând o singură literă: 

— în acest caz, trebuie să te întreb dacă... prietenul... 
este de acord cu... transformarea... ta. 

— Cadoul ar trebui să fie o surpriză... nu i-am spus că 
mă întâlnesc cu tine. 

Nu era nevoie ca Venade să mimeze surprinderea. 
Era, într-adevăr, contrariat. 

— Stai puţin, Jirin, stai puţin, cadoul ăsta nu e o nucă 
motola sau un pahar de stanko. Este o transformare, nu 
prea ușor de făcut și aproape imposibil de... refăcut. 
Dacă lui n-o să-i placă... s-ar putea să... plece... mă 
înţelegi? Adio prietenie... Gândește-te, am și eu o 
răspundere! 

— Din acest motiv am venit aici. Trebuie să găsim 
amândoi o transformare potrivită. Ceva absolut 
acceptabil și pentru mine și pentru el. O surpriză foarte 
agreabilă, originală și, desigur... nepericuloasă! 

— Ușor de spus, greu de... în sfârșit... să încercăm. 
Originală e imposibil, vei vedea și, din acest motiv, 
surpriza va 

fi departe de... va fi puţin mai mică, să fie clar! Ai măcar 
o idee generală despre natura modificării dorite? 

— Nu! Știu că genetica a progresat enorm... 

— Una este progresul geneticii, alta e evoluţia ingine- 
riei genetice. Nu au prea mare legătură una cu alta. Una 
este să cunoști perfect genomul Păsărilor, alta este să în- 
țelegi perfect cum poate fi modificat și cum poate fi 
transformată o Pasăre. 

— Ce păcat! Credeam că primul pas perfect a fost 
urmat de al doilea pas perfect. 

„Cum se va termina oare discuţia asta?'", trecu prin 
mintea lui Venade, care făcu următorul pas, mai mult sau 
mai puţin perfect, al explicaţiei. 

— Ai idee, Jirin, câte modificări ale fondului nostru ge- 
netic sunt posibile? 

Pentru Jirin, milionul era cel mai mare număr imagi- 
nabil. 

— Câteva milioane? 

— Mii de miliarde! De fapt, sunt mult mai multe, 
aproape infinit de multe! Un ocean, un cosmos de 
modificări. Iar efectele posibile sunt și mai numeroase! 
Mai numeroase ca infinitul! Funcționarea fiecărei gene 
are zeci de consecinţe, iar fiecare dintre însușirile care 
ne definesc ca Păsări este cauza interacțiunii a zeci de 
gene. Culmea e că unele verigi ale lanţului încep să 
lucreze sau se opresc din muncă numai când în corp 
intră anumite substanţe... Ca să nu mai vorbesc că avem 
vreo douăzeci și șase de mii de gene. Așa că... 

Prin mintea lui Venade se rotea o țesătură nesfârșită 
de gene-cauză, însușiri-efect și fluxuri colorate de fluide 
care-i stăvili o secundă explicația însufleţită. Apoi 
întrebă: 

— Câte transformări admisibile crezi că au fost 
identificate? 

— Zău, nu știu. Ce înseamnă, te rog, admisibile? 

— Adică fără efecte secundare nedorite. Poate n-o să- 
ţi vină să crezi, dar cunoaștem numai nouăzeci și trei! Iar 
ceva mai mult de opt sute sunt catalogate primejdioase. 
Restul sunt considerate... 

Jirin îl întrerupse. 

— Ce înseamnă, te rog, primejdioase? 

— Tu ce crezi? 

— Am unele idei. Totuși... dă-mi trei exemple! 

„Discuţia devine interesantă. Să continuăm." 

Venade trase aer în piept și scoase din memorie 
primul exemplu. 

— 'Ţi-ar plăcea, de pildă, să fii imună la Boala Violetă? 
Complet imună! 

— Desigur! 

— Chiar dacă ar crește riscul ca, pe la vârsta de 
șaizeci și trei de ani, să dobândești o gravă afecţiune... 
mentală? 

Jirin dădu fără ezitare un răspuns neașteptat: 

— Depinde de risc! 

„O puicuţă căreia îi place pericolul! Să vedem mai de- 
parte." 

— Dar ce zici, dacă, așa, în patru-cinci zile, ai căpăta 
un cioc... luminos! 

— Cum?! La ce mi-ar folosi? Să atrag noaptea insecte 
comestibile? 

— „Puah!" Ai deveni, poate, mai atrăgătoare pentru 
prieteni. 

— Poate! Și consecinţa... secundară? 

— Un ficat cu treizeci la sută mai mic! Absolut sigur, e 
dovedit experimental pe struţi și pelicani. 

— Parcă n-aş încerca. Știu ce sunt pelicanii, Venade, 
dar struţii... cum arată? 

— Struţii seamănă oarecum cu noi, dar sunt de două 
ori mai scunzi și au niște capete și ciocuri ridicol de mici. 
Nu mai comentez că se înmulțesc prin ouă moi, mici și 
multe, de culoare verzuie. 

Din nou Venade respiră adânc și continuă. 

— In sfârșit, ai dori să capeti, cam peste zece zile, o 
memorie nemaipomenită, absolută? 

Jirin învățase deja să fie prudentă. 

— Care ar fi aici pericolul? E posibil să nu mai pot 
uita... nimic?! 

— Asta n-ar fi totul. La un moment dat, peste mulţi 
ani, n-ai mai putea memora nimic, pentru că există, 
totuși, undeva, o limită... N-ai mai putea uita și n-ai mai 
putea memora nimic. 

— Groaznic! 

Jirin așteptă trei clipe și vorbi pe un ton scăzut: 

— Speram, Venade, altceva, probabil e imposibil. 

Fiindcă Venade asculta răbdător, Jirin spuse brusc: 

— Speram să pot zbura! Fără vreun disc aerian. 

Venade nu era deloc surprins. 

— Jirin, asta este cea mai frecventă dorință de 
transformare a noastră, a tuturor Păsărilor, dar e o 
aspirație lipsită de speranţă. 

— Dar de ce? De ce? 

— Foarte simplu. Ca să zburăm ar trebui să fim de 
multe ori mai ușoare, adică mult, mult mai mici. 

— Cred că multe Păsări ar accepta. 

— Poate, dar ar dori să rămână la fel de inteligente cu 
un creier de câteva ori mai mic, identic structurat. Asta e 
Problema Nerezolvabilă. 

Jirin nu era încă descurajată. 

— Atunci, Venade, aș putea să mă transform într-o 
puicuţă splendidă? Asta ar fi, absolut sigur, o surpriză 
pentru... Ce zici, e periculos? 

„Nu e splendidă, dar nici nu arată foarte rău!", 
aprecie Venade, iar cu voce tare ceru o definiție. 

— Spune-mi, te rog, Jirin, ce înţelegi prin „puicuţă 
splendidă". 

Jirin știa exact ce înseamnă asta. 

— înseamnă o puicuţă cu figură, proporţii și persona- 
litate splendide! 

Venade era surprins de concizia și exactitatea, cel 
puţin calitativă, a definiţiei. „Cu ce se ocupă puicuţa asta 
de fapt?" 

— Jirin, în acest caz transformarea nu implică niciun 
pericol, dar... pentru fiecare curcan... figură, proporții și 
personalitate splendide înseamnă altceva. Ai putea să-mi 
arăţi o puicuţă care este splendidă pentru toți curcanii? 

— Nu cred că există. 

— Eram sigur. Dar ai putea să-mi arăţi o puicuţă care 
este splendidă pentru... prietenul tău? 

— Da, dar... personalitatea... ar fi mai greu de descris. 
Ar fi perfectă, Venade, transformarea mea într-o puicuţă 
splendidă ca... fizic și cu... personalitatea mea. Surpriza 
ar fi totală! 

— Aici am dorit să ajung. O modificare fizică foarte... 
te rog să mă scuzi... amplă... de acest fel este posibilă și 
ne- periculoasă, dar presupune schimbarea personalităţii. 
S-a făcut foarte rar, pentru că eu-ul Păsărilor depinde și 
de fizic. N-ai mai fi tu, Jirin, ai fi... ce mai... ai fi altfel... 
te-ai transforma într-un mod imprevizibil! 

După o pauză de reflecţie, Venade îndrăzni să adauge: 

— Ceva îmi spune, Jirin, că prietenul tău nu te admiră 
numai pentru fizic... 

Jirin rămase mult timp tăcută. 

— înţeleg că singura opţiune este consultarea listei ce- 
lor nouăzeci și trei de modificări acceptabile, admisibile, 
banale, demult cunoscute și demult aplicate. Unde ar mai 
fi surpriza cadoului, unde ar mai fi originalitatea? 

— Eu te-am prevenit! 

— Tu, Venade, ai... te-ai transformat vreodată? Nu ob- 
serv nimic. 

— E secretul meu! 

Jirin însă nu renunţase. 

— Venade, ce-ar fi să... combinăm două-trei mici 
„admisibile“? Care e termenul corect? „A suprapune", „a 
corela"? 

„începe să-mi placă puicuţa asta!" se gândi Venade, 
încercând să păstreze o atitudine la fel de moderată. 

— Asta, Jirin, nu s-a încercat foarte des. Aș zice că re- 
zultatele au fost destul de interesante. Dacă mai rămâi 
aici încă o oră, două... 

— Pentru asta am venit. 

— Atunci vom consulta împreună baza de date. E mult 
de lucru. Privește ecranul cel mare din stânga. Acum voi 
realiza tabelul perechilor de combinații... iar acum 
tabelul combinațiilor triple... culorile înseamnă... vezi?... 
unele grupuri se deplasează, altele rămân pe loc... iar 
tratamentul biochimic va dura cel mult o lună... cu pauze 
de câteva zile între... și va depinde de... privește coloana 
a patra... dozajul și debitul cer multă atenţie... va fi un 
cadou interesant și... original... 

7/14 Roz şi 


Tânărul Amarila micșoră intensitatea luminii și se 
așeză pe pătratul covorului cald și moale. 

Ştia că INFO este mașina care răspunde întrebărilor 
inteligent formulate, un fel de Video în care imaginile și 
sunetele sunt provocate de întrebările sau comenzile 
celui conectat, fără un scenariu prealabil. Și, mai presus 
de toate, este sipetul infinit în care este păstrat tot ce a 
aflat, imaginat, descoperit sau inventat vreodată orice 
Pasăre. Tot! 

Este mașina celor plini de curiozitate, a celor dornici 
să afle cât mai multe, să cunoască Probleme Rezolvate și 
Nerezolvate. Este spaţiul virtual al celor care, având în 
faţă o imagine care provoacă teamă, nu se întorc și 
pleacă fugind, ci întind prudenţi ciocul, întrebându-se: 
„oare asta ce este?" Sau este, pur și simplu, busola 
tinerilor aflaţi la prima răscruce a cunoașterii, dornici să 
încerce drumuri posibile pe care ar merita să pășească. 

Viaţa este atât de lungă! 

Prinse cu grijă plăcuţa flexibilă, o strânse cu putere în 
colţul drept și apoi o lovi ușor în centru. Dorea cât mai 

multe imagini și sunete, nu numere, cuvinte și tabele. 
Apoi miji ochii. 

Artă, tehnologie, reţete culinare, mentalități, filosofie, 
limbaje artificiale, medicină, geografie...? Nu! Astăzi, 
Amarila era decis să pună întrebări... cosmice! 

— Cum arată Galaxia Păsărilor? 

Ochii lui Amarila se umplură pe dată cu un vid negru 
plin de puncte luminoase care se mișcau lent, în grupuri. 
Stoluri imense, pe culoarul curb al unei piste aeriene ne- 
văzute. Niciunul nu se grăbea, niciunul nu încetinea. 
Imaginea se modifica încet, sugerând îndepărtarea, iar 
punctele se uniră treptat într-un nor alb, spiralat. 
Undeva, puţin dincolo de margine, alte trei mici pete 
albe. Sateliți galactici ? In centru... o pată întunecată, un 
nimic rotitor, strălucitor de negru! 

La un moment dat, discul spiralat și neașteptat de 
subţire se opri. Timp de un minut nu se întâmplă nimic și 
Amarila se hotări să continue. 

— Care sunt dimensiunile Galaxiei Noastre? 

Două săgeți și două numere s-au suprapus pe imagine. 
„Logic, numai două numere, diametru și grosime..." 

— Câte stele sunt în galaxia noastră? 

Nu era o întrebare la care aparatul să poată răspunde 
cu o imagine. Sau poate da? Apăru instantaneu viziunea 
unui număr cu foarte multe cifre, colorate ca iarba din 
pădure. Pe Amarila nu-l mira numărul mare de cifre, nici 
culoarea sau aspectul lor tridimensional. Era surprins că 
niciuna dintre ultimele cinci cifre nu era zero! 

— Cunosc Păsările numărul exact al stelelor din 
galaxie, peste două sute de miliarde? 

Un „da" luminos și pe ton mai înalt, inconfundabile. 

— Câte planete există în galaxia noastră? 

In culoarea deșertului, același număr de cifre, aceeași 
lipsă de zerouri în coada șirului de simboluri! Amarila 
observă că numărul uriaș de planete era, totuși, cam de 
două ori mai mic decât numărul de stele. Nu dorea să se 
abată de la direcţia principală a căutării, nu întrebă „care 
e definiția termenului «stea»?" sau „ce însemnă 
«planetă»?". 

— Câte planete locuibile există în galaxia noastră? 

Norul alb și pufos al spiralei galactice, rotindu-se lent, 
înlocui grupul de cifre. Nu mai era nevoie de niciun nu- 
măr. Mai puţine decât degetele a două Păsări! 
Unsprezece - „de necrezut, doar unsprezece", se gândi 
Amarila - foarte mici discuri, în toate nuanțele, erau 
presărate ici- colo, destul de uniform. Culorile erau 
naturale, reale, culori admirate prin telescoape de ochii 
Păsărilor. Unul dintre ele clipea albastru intens. „Ahah! 
Unay! Deci, de fapt, fără noi, numai zece!" Niciunul 
aproape de centrul spiralei, iar altul, agăţat de margine, 
părea speriat de abisul din spatele lui. 

Amarila știa că „planetă locuibilă" înseamnă „planetă 
care are, la suprafaţă, apă lichidă, cel puţin un miliard de 
ani". Era, totuși, curios în ce fel va răspunde INFO la în- 
trebare, prin imagine sau sunet. 

— Care este definiția „planetei locuibile”? 

Pe ecran apăru o plajă largă, pustie, acoperită cu un 
strat verde-albastru de licheni, scăldată de valurile 
înspumate ale oceanului. Chiar în centrul imaginii, destul 
de jos deasupra orizontului, se vedea discul galben- 
verzui, nemișcat, al unei stele. Lent, foarte lent, discul 
creștea și devenea tot mai roșu. Culoarea plajei se 
schimba încet, până când... da... se transforma în 
culoarea nisipului. Când cercul stelar deveni cam de 
două ori mai mare și mult mai luminos, oceanul 
apropiat... fără îndoială, oceanul a început să fiarbă... 

Amarila era sigur că toate planetele locuibile, atât de 
puţine, au un nume, neapărat un nume frumos! 

— Listează planetele locuibile, cu nume, distanță, 
vârstă și... și... prezență de oxigen! 

Pe ecran a apărut un tabel atât de simplu încât părea 
urât. 

„Iheh, niciuna nu este mai aproape de zece mii de ani- 
lumină! Și niciuna mai departe de cincizeci și cinci de mii 
de ani-lumină." 

Amarila constată, foarte surprins, că Unay este cea 
mai tânără dintre toate! 

Şi numai trei aveau o atmosferă respirabilă pentru 
Păsări. „Trei din unsprezece? Locuibile, fără oxigen?! Lo- 
cuibile pentru cine!? Fără oxigen înseamnă, de fapt, fără 
plante, iar fără plante înseamnă, desigur... fără viaţă... 
poate cel mult bacterii violete... Locuibile, dar 
nelocuite... de miliarde de ani!? Iar cu oxigen înseamnă 
viaţă... viaţă... viaţă!" 

— De ce opt planete locuibile sunt lipsite de oxigen? 

Nu se vedea și nu se auzea niciun semnal clar de „da" 
sau „nu". Problemă Rezolvabilă? Problemă Nerezolva- 
bilă? 

Amarila știa, din experienţă, că întrebările care înce- 
peau cu „de ce?" primeau foarte rar un răspuns. Totuși, 
peste câteva secunde, mașina afișă o listă, încă și mai po- 
somorâtă decât prima. Şase răspunsuri posibile la ultima 
întrebare, pe cât de ciudate, pe atât de demne de atenţie. 
„Lipsa suprafeţelor de uscat." Hac! „Lipsa azotului 
atmosferic." Hue! „Prea puţin magneziu în oceane." Hec! 

Mai bizar și foarte interesant era că celelalte două pla- 
nete oxigenate erau cele mai bătrâne dintre toate, 
extrem de vechi, rotindu-se în jurul a două mici stele 
roșii. „Cea mai nouă și cele mai vechi! Unay, Planeta Roz 
și Planeta Verde! Asta înseamnă ceva! Asta înseamnă 
ceva? Precis înseamnă ceva, dar ce?" 

— Cât timp va rămâne Unay locuibilă? 

Amarila aşteptă cu destulă emoție răspunsul, care sosi 
imediat. Pe ecran apărură două numere, între care dife- 
renţa era neașteptat de mare. „E foarte clar că... nu e 
foarte clar... nici pentru experţi", se gândi Amarila. „E 
puţin, e mult, e foarte mult...? Să vedem dacă... cei Roz și 
cei Verzi..." 

Formulă aceeași întrebare de încă două ori. De fiecare 
dată, tripletele micilor cercuri ale simbolului „infinit" se 
plimbară în toate direcţiile prin faţa ochilor săi. „Infinit 
nu se poate, probabil înseamnă un număr uriaș, imposibil 
de estimat. Norocoșilor!" 

— Există Civilizaţii Străine în Galaxia Păsărilor? 

întrebarea fusese pusă de multe ori, era banală și 
foarte precisă, cu numai două răspunsuri posibile, 
fiecare oferind un singur bit de informaţie. Totuși, nu 
vedea și nu auzea un semnal clar de „da" sau „nu'", semn 
că răspunsul era necunoscut sau discutabil. 

„Să mă ocup câţiva ani din viaţă cu teoria planetelor 
locuibile sau cu teoria Civilizaţiilor Străine? Câţi ani 


oare? 
» > 


Să caut altceva? Muzică, bioinventică, robotică, reţete 
culinare, politică, psihologie, filosofie, limbaje naturale, 
programare economică, medicină, prevederea 
cutremurelor...?" 

„Buria ce ar spune?" 


£A 


8/14 Sfârșitul lumii 


— Tată, ai timp de discuţii savante vreo jumătate de 
oră? 

Tonul lui Harţi era glumeț, dar avea o privire sobră. 

— Pentru tine, da, am timp, dragul meu. Hai să ne așe- 
zăm aici. Te ascult. 

— Am aflat, nu știu de unde, că educația puilor are trei 
scopuri şi trei efecte: dezvoltarea, formarea și 
informarea. 

Dipolio își privi puiul cu mirare, curiozitate și admi- 
raţie. 

— Harţi, nu crezi că educaţia puilor e o problemă 
puţin prea complicată pentru vârsta ta? 

Harţi era foarte serios, poate prea serios. 

— Sunt sigur de asta, dar nu înţeleg ce caută în 
această tripletă dezvoltarea, ce legătură are educaţia cu 
dezvoltarea. Nu cred că mă dezvolt pentru că sunt tot 
mai educat. Poate mă dezvolt pentru că fac sport sau... 

— Nu este vorba de dezvoltarea corpului, ci a minţii, 
a... creierului! 

— A creierului?! 

— Cum să-ţi explic? Până la vârsta de aproximativ 
douăzeci și unu de ani, educaţia modifică, mai exact, 

structurează, tot mai complex creierul puilor de Păsări. 
Puii devin tot mai inteligenţi pentru că sunt tot mai edu- 
caţi, în primul rând pentru că sunt permanent bombar- 
daţi cu informaţii și... 

— Indiferent de informaţii? 

— Mai mult sau mai puţin. De fapt, în tripleta de care 
vorbeai, componentele se influențează reciproc. In Norii 
Argintii se folosea, până în urmă cu vreo zece generații, 
o scriere foarte complicată, pe care puii o învățau înce- 
pând de la trei ani... 

— Trei ani?! Nu se poate! 

— „și, din acest motiv, inteligenţa lor se dezvolta 
putin altfel decât în restul lumii. 

Harţi așteptă o clipă, parcă pentru a da timp tatălui 
său să-și pregătească răspunsurile, și apoi spuse, 
atacând subiectul principal: 

— Unul dintre educatorii noștri naturali ne-a cerut să 
concepem, probabil pentru a ne informa, forma și dez- 
volta, în același timp, un text despre... despre... 

Dipolio nu înţelegea ezitarea lui Harţi. 

— ...despre sfârșitul lumii! 

— Despre sfârșitul lumii!? S-a gândit mult educatorul 
ăsta? Cum îl cheamă? 

— N-are importanţă, tată! Doresc să discutăm acum 
această problemă. Științific, dacă știința Păsărilor s-a 
ocupat de asta! „Sfârșitul lumii" este posibil sau există 
numai în mintea Păsărilor? 

— Ei bine... dacă insiști... discutăm. Poţi înregistra 
sonor totul. 

Dipolio se gândi cam un minut și apoi începu, în stilul 
său caracteristic. 

— îmi imaginez șase tipuri de „sfârșit al lumii". 

— Şase? 

Harţi părea dezamăgit. Poate spera ca tatăl să 
cunoască numai unul-două sau poate, dimpotrivă, 
paisprezece sau douăzeci și unu, dar Dipolio începuse 
deja să parcurgă lista sa de dezastre. 

— Aș începe cu cea mai mare catastrofă posibilă: sfâr- 
șitul întregului Univers! 

Era rândul lui Harţi să fie surprins, dar nu spuse 
nimic. 

— E vorba de Ritmul Cosmosului. Această problemă a 
fost rezolvată atunci când s-a descoperit că există o va- 
loare minimă și o valoare maximă ale densităţii și tempe- 
raturii, de fapt, niște constante universale. Spaţiul 
cvadri- dimensional infinit, adică Universul, pulsează 
aperiodic între cele două stări extreme. Rămâne în 
fiecare stare- limită un timp nedefinit, o fracțiune de 
secundă sau mii de miliarde de ani. Nu e clar de ce 
părăsește o stare-limită. S-ar putea să fie o Problemă 
Nerezolvabilă. într-un spaţiu infinit și într-un timp infinit 
se poate întâmpla oricel Orice este permis de legile 
cunoscute ale științei Păsărilor! Asta-i tot! 

— începuse să mă doară capul și aripa dreaptă. 

Dipolio se simţi obligat să adauge: 

— Ar mai fi de spus că acum Universul se află în 
expansiune. Densitatea și temperatura, la scară globală, 
scad, scad, scad... 

— Cât timp vor scădea? 

— Nimeni nu știe! Vor tinde asimptotic spre zero... 

— Această... expansiune... este un pericol pentru noi, 
va însemna „sfârșitul"? 

— La un moment dat, peste eoni, inflaţia asta generală 
și totală va fi incompatibilă cu existenţa stelelor, plane- 
telor, Păsărilor, ba chiar a atomilor! 

Harţi era mai perspicace decât credea Dipolio. 

— Ceva trebuie să rămână... 

— ...dar nimeni nu știe ce. Unii au denumit această 
ipotetică stare finală, lipsită de structură, „haos rece". 
Desigur, cealaltă stare extremă, la fel de „fără 
structură", a primit numele de „haos fierbinte". 

Dipolio se opri un moment și spuse: 

— Acesta ar fi primul tip de „sfârșit al lumii". La 
scară... universală. Nu e cazul să ne îngrijoreze. Există 
altele, mult mai apropiate în timp și spaţiu... 

— Care? Care? 

— Aș continua cu distrugerea Galaxiei Păsărilor, într- 
un Univers rămas intact, ordonat și... minunat. 

— Am văzut odată imaginea telescopică a unei galaxii 
spulberate la trecerea pe lângă un... pe lângă o... 

— Ştiu la ce te referi, dar eu mă gândesc la un 
fenomen mult mai simplu. Ai văzut norișorul alb care se 
zărește pe cer în constelația Crapului? 

— Nu, răspunse Harţi glumind, pentru că am confun- 
dat întotdeauna crapul cu bibanul, dar... 

Dipolio continuă imperturbabil, începuse să-l intere- 
seze subiectul. 

— Este singurul obiect din afara galaxiei noastre care 
poate fi văzut cu ochiul liber. Desigur, cu ochiul nostru 
de Pasăre. 

— Ce este? 

— Este Galaxia Șarpelui. 

Harţi nu mai ciripi deloc. 

— Nu sună prea liniștitor. 

— Este un grup de stele de vreo două ori mai mare, 
din toate punctele de vedere, decât galaxia noastră. Se 
îndreaptă direct spre noi! 

— Vrei să spui, tată, că... 

— Vreau să spun că peste două virgulă nouă miliarde 
de ani... cele două galaxii se vor ciocni... mai bine zis, vor 
începe să se ciocnească! 

— Se vor lovi stelele și planetele?! 

— Absolut deloc, stelele și planetele sunt fire de praf 
faţă de distanţele enorme dintre ele. Sute de miliarde de 
stele și planete vor trece unele pe lângă altele... dar... 

- Dar?! 

— ...dar, așa cum Nutep obligă mereu Unay să se ro- 
tească în jurul său, așa vor face și stelele care vor trece 
unele pe lângă altele. Traiectoriile lor frumoase de azi se 
vor transforma în traiectoriile lor foarte urâte de mâine. 

Dipolio era tot mai adâncit într-o reverie neașteptată. 

— Cele două splendide spirale galactice de azi vor de- 
veni mâine un bulgăre inform de stele. Unay va fi arun- 

cată cine știe unde, departe de Nutep... iar Nutep 
aruncat cine știe unde, departe de... departe de orice... 
cred că voi scrie o poezie despre asta... 

Harţi dorea acum să discute cu omul de știință, nu cu 
poetul Dipolio și interveni: 

— Pe locul trei ce „sfârșit" ar fi? 

— Mssm, da, cred că ar trebui să fie... dispariția Unay! 
Cu totul! Unay, care spune „adio'" unei galaxii rămasă la 
fel de frumoasă ca înainte. 

— Este posibil? 

— Este sigur! Totul depinde de Nutep. Nutep al nostru 
este o stea mare. Există și stele uriașe, de zece, cincizeci 
sau chiar de o sută de ori mai mari, dar sunt foarte rare. 
Trei sferturi dintre stele sunt mai mici decât Nutep. lar 
cu cât o stea este mai mare, cu atât moare mai repede! 

— înţeleg. De fapt, nu înţeleg. De ce trebuie să 
dispară Unay dacă moare Nutep. Ar trebui să îngheţe 
într-o zi sau poate după un an și gata! 

— Pentru că o stea atât de mare ca Nutep nu moare 
așa cum crezi tu, ci... altfel. încet, încet, va începe să 
crească tot mai mult... tot mai mult... tot mai mult... până 
ce va înghiţi Unay! 

Dipolio se întrebă ce efect sentimental a avut 
„sfârșitul numărul trei" asupra lui Harţi, dar puiul său 
remarcă pe un ton calm: 

— Sunt sigur că și acest „sfârșit" se va produce peste 
miliarde de ani! 

— într-adevăr. Continuăm sau...? 

— Numărul patru! 

— Ar trebui să fie pe listă pieirea tuturor fiinţelor de 
pe Unay, fără ca Nutep și Unay să păţească ceva... Este 
mai greu de imaginat așa ceva. Vezi tu, odată ce viaţa a 
apărut aici, e foarte greu de distrus. Un biolog a 
remarcat în glumă că Unay este... infectat cu viaţă și 
infecția este foarte dificil de înlăturat! Au avut loc uneori 
evenimente geologice sau astronomice care au făcut să 
dispară o mare parte dintre specii, dar toate... niciodată! 
De fapt, existența noastră, a Păsărilor, e o dovadă că 
„numărul patru" nu a avut loc niciodată. 

Harţi întrebă neașteptat: 

— In trecut nu, dar în viitor? 

— Spre deosebire de celelalte trei, acest „sfârșit" nu 
va ameninţa niciodată învelișul viu al Unay. Aici, biosfera 
nu poate dispărea decât împreună cu planeta. Se pare, 
însă, că „numărul patru" a avut loc, cândva, pe Nurtas, 
planeta a doua de la Nutep. Nu vom ști niciodată dacă 
acolo a trăit ceva... sau cineva... 

După câteva clipe, Harţi îndrăzni să întrebe: 

— Ce s-a întâmplat acolo? 

— Treptat, Nurtas, perla cerului, a fost acoperită cu 
lavă... un ocean de lavă... venită din adâncuri... 

— Groaznic! 

Tăcură amândoi câteva clipe. Un moment, Dipolio ui- 
tase care ar trebui să fie „numărul cinci", dar veriga 
ruptă a lanţului de catastrofe se refăcu logic în mintea 
sa. 

— Aș pune pe locul următor stingerea speciei 
Păsărilor Inteligente Frumoase, ca parte a unei biosfere 
rămasă înfloritoare... 

Dipolio tăcu. Stătea nemișcat, gânditor, parcă mirat. 
Mintea sa analitică descoperise că motivul concret al ne- 
norocirilor era, de la un „număr" la altul, tot mai dificil 
de imaginat. 

— Tată... 

— Da, mă gândeam care ar putea fi cauza „numărului 
cinci". Ce ar putea anihila Păsările, lăsând intact restul 
biosferei sau cea mai mare parte a sa? Aici ar fi mult, 
mult mai mult de discutat. 

Harţi se temea că tatăl său va încheia discuţia dintr- 
un motiv sau altul. 

— Doresc să continuăm. 

—  Continuăm, continuăm, nu m-am gândit să ne 
oprim, doream doar să înţeleg... Ești atent? 

— Foarte atent! 

— De când a apărut Viaţa, pe Unay s-au produs, din 
când în când, dezastre naturale care au distrus, lent sau 
dintr-odată, o parte mai mică sau mai mare a speciilor. 
Uneori, planeta a devenit treptat foarte rece și nicio 
ființă nu s-a simţit prea bine. Alteori, au ţâșnit din 
pământ lavă și gaze fierbinţi, iar vulcani uriași au otrăvit 
aerul și apa zeci de mii de ani! Da, zeci de mii de ani! 
Mult mai rar, dar cu efecte la fel de teribile, minunatul 
nostru Unay a fost lovit de pietroaie venite de departe, 
din abisul infinit al cosmosului. 


62 


DIALOGUL PĂSĂRILOR Lâszlo Tarko 


— Ştiu că tu cauţi astfel de bolovani rătăcitori prin 
spaţiu... 

— Da, dar nu despre asta doresc să vorbim acum. 
Vreau să spun că nenorocirile de care am vorbit pot 
amenința sau distruge biosfera, dar nu Păsările! Ar fi 
reușit poate cu nouă, paisprezece sau douăzeci și opt de 
generaţii în urmă, dar acum nu! 

- Nu?! 

— Nu, pentru că acum știm ce să facem în caz de peri- 
col! Mai mult decât atât, acum putem face ceea ce 
trebuie! 

— Nu văd cum! 

— Nu e foarte simplu, dar se poate! 

Dipolio se gândi că este dificil să explici cum se face 
„pâinea“ dacă nu știi ce înseamnă „grâu" și „faină" și 
începu comentariul de departe. 

— Există, Harţi, o lege a naturii care are drept efect 
faptul că este mult mai ușor să produci căldură decât 
frig. 

- Da?! 

— Dacă Unay ar fi ameninţată de frig, noi, Păsările, 
am putea rezolva problema. Oceanele s-ar umple repede 
de submarinele noastre fierbinţi, care ar umbla de colo- 
colo permanent, iar dacă oceanele ar fi încălzite, s-ar 
încălzi totul, atât cât ar fi nevoie. Problema este că acum 
folosim cantităţi colosale de energie și, o mică parte, se 
transformă, ai ghicit, în căldură, în foarte multă căldură. 
Unay este acum o planetă caldă nu numai datorită lui 
Nutep, ci și pentru că Păsările încălzesc totul. Suntem 
amenințate de căldură, nu de frig! 

— Şi atunci? 

— Am redus oarecum căldura prin reducerea popu- 
laţiei. Din acest motiv suntem, aici și acum, numai un 
miliard de Păsări! A ajutat mai mult plasarea în afara 
Unay a multor mașini producătoare de căldură. Adevă- 
rata rezolvare, rezolvarea definitivă a problemei, a fost 
praful. 

— Praful?! 

— Pe Denii funcționează zeci de instalații automate 
care produc praf. Iar praful este propulsat electromag- 
netic, tonă după tonă, undeva, în spaţiu, între Nutep și 
Unay, exact în zona necesară. Particulele de praf au di- 
mensiunea potrivită și fac umbră exact atât cât trebuie... 
atâta timp cât fluxul de praf are debitul necesar. Nici nu 
e nevoie de prea mult praf, chiar dacă norul de particule 
are tendinţa să se împrăștie. Este drept, culoarea lui 
Nutep privit de pe Unay s-a schimbat puţin! 

— Deci, dacă acest praf ar lipsi... 

— Pe Unay ar fi cald, cam prea cald... datorită nouă, 
Păsărilor... 

Harţi își aminti de cealaltă problemă. 

— Iar bolovanii... 

— Problema este rezolvabilă dacă sunt detectati cu cel 
puţin o generaţie înainte de a lovi Unay. Dar până acum 
nu a fost descoperit niciunul periculos. 

— Dar dacă s-ar descoperi... 

— Atunci am lipi bolovanul de niște motoare cu putere 
enormă, care l-ar împinge puţin câte puţin... mai încolo. 

Ar fi suficient să-l deplaseze o miime de pas pentru a în- 
depărta pericolul. 

— O miime de pas ar fi suficient?! 

— Da, pentru că treaba asta s-ar face departe, foarte 
departe de Unay. Dintr-un pericol, trecerea asteroidului 
pe lângă gardul curţii noastre s-ar transforma într-un fru- 
mos spectacol. 

Dipolio nu uitase de supervulcan. 

— Cu un supervulcan ne-am descurca însă mult mai 
greu, chiar dacă erupția s-ar produce, probabil, pe fundul 
oceanului. Cum să oprești un supervulcan, cum să eviţi 
sau să limitezi intoxicarea generală a planetei? Experții 
s-au gândit mult timp la asta. Se pare că într-o asemenea 
eventualitate îngrozitoare ar trebui să ne retragem pe 
câteva insule... 

— Oricum trăim pe șase foarte mari insule... și în 
șapte state. 

— ...pe câteva insule de civilizație, pe continente, în 
oceane sau chiar în cosmos. Acolo ar trebui să păstrăm 
sau chiar să dezvoltăm Civilizaţia Păsărilor. Cu orice 
preţ, timp de zeci de mii de ani! Iar când efectele 
erupției se vor fi diminuat... ne vom întoarce pentru a 
recuceri Unay! 

Dipolio făcu o pauză și adăugă: 

— Se consideră că această problemă este o Problemă 
Rezolvată. Ti-am spus toate astea pentru că, se pare, nu 
mai există pericole naturale în stare să ne desființeze și, 
cu atât mai mult, să păstreze biosfera neschimbată. De 
aceea pericolul... 

— ...„ „numărul cinci"... 

— ...nu poate fi decât un fenomen care, cum să spun, 
poate afecta complet numai Păsările, generat chiar de 
noi, Păsările. 

Harţi nu părea derutat. 

— Război Total? 

— Posibil, dar foarte puțin probabil. 

— Inginerie Genetică scăpată de sub control? 

— Greu de crezut, din motive pur tehnice. Poate nano- 
roboții sau Inteligența Artificială. 

— Ce sunt nanorobotii? 

— Sunt roboţi de dimensiuni microscopice, care fac 
tot felul de lucruri. Dar Păsările sunt foarte atente ca ei 
și cele câteva Inteligente Artificiale care există azi să nu 
se poată reproduce. 

Harţi remarcă: 

— Observ că primele trei „sfârșituri" sunt certe, în 
timp ce ultimile două par doar posibile. Mă înșel? Care 
este „numărul șase"? 

— Logic, ar trebui să fie înlocuirea Civilizației actuale 
a Păsărilor cu alta, complet diferită. Păsările ar continua 
să existe, dar... 

— Nu prea seamănă cu un „sfârșit al lumii". 

— Ar fi sfârșitul lumii noastre. De aceea este trecut pe 
listă. 

Harţi se gândi puţin și întrebă curios: 

— Tată, lista asta este... oficială sau e produsul 
imaginaţiei tale? 

— E lista mea și, cel puţin în cazul primelor trei 
puncte, nu e efectul imaginaţiei mele bogate. Probabil că 
unii filosofi, psihologi, sociologi și economiști au reflectat 
și ei la asta... Nu-mi vine să cred că eu, tu și educatorul 
tău natural suntem singurele Păsări care am făcut acest 
lucru. 

Harţi era acum mult mai vesel. 

— Tată, mi-a plăcut mult discuţia. Mă simt mult mai 
informat și mai... dezvoltati lar educatorul va avea la ce 
să se gândească. 

— Şi eu! Doresc, totuși, să discut cu el, e prea ciudată 
tema asta educativă. 

Educativă? 

Casa unde locuia Filtens era aproape de zona de cobo- 
râre a discurilor, la câteva minute de mers pe jos. 
Venade nu se grăbea. Ştia că va vedea în curând 
amestecul mai puţin obișnuit de lemn, cristal, metal și 
piatră al clădirii pe care o admirase întotdeauna, ascunsă 
încă de arborii scunzi. 

Imediat după ce părăsise vehiculul, văzuse în apro- 
piere aparatul lui Uvalon. Ii invitase Filtens pe amândoi? 
Nu se mai întâlniseră toţi trei de anul trecut, de la 
aniversare. Mai chemase și alte Păsări? Ar fi trebuit să îl 
prevină. Venade încerca, fără succes, să-și imagineze 
motivul întâlnirii, motiv pe care puiul său nu dorise să-l 
dezvăluie. 

Poarta grădinii, niciodată încuiată... cărarea acoperită 
cu mușchi moi, portocaliu-pal, flancată de micul bazin 
acvatic și de movila scundă cu pietriș mărunt... intrarea 
unidirecţional transparentă... La trei pași de cadrul ușii, 
îl întâmpină melodia simplă, din trei tonuri joase, în ur- 
care. Era identificat, era așteptat, era binevenit. 

— Uvalon... 

— Venade... 

— Mamă, ia loc. Tată... intră, te rog... 

Venade nu agrea complimentele false și spuse sincer: 

— Uvalon, Filtens, felicitări pentru... aspect... elegante 
ca întotdeauna. 

Uvalon și Filtens tăceau, iar Venade, după un moment 
de derută, întrebă contrariat: 

— Uvalon, pari supărată, iar tu, Filtens... îmi spuneţi și 
mie care este motivul invitaţiei, îmi spuneţi și mie ce se 
întâmplă? 

Filtens nu-l lăsă să aștepte. 

— Tată, mama a venit puţin mai devreme, i-am spus... 
am încercat să-i explic... în câteva cuvinte... Voi pleca de- 
parte... departe. Voi pleca într-un Trib Sălbatic. 

Venade încremeni. Vedea pete colorate în nuanţe în- 
chise mișcându-se lent, haotic, într-un spaţiu fără limite. 
Auzea un vuiet ușor, un amestec ciudat de cascadă joasă 
și vânt puternic. înota într-un fluid cu o rezistenţă tot mai 
slabă, tot mai... Deschise ochii și o văzu lângă el pe 
Uvalon, gemând fără cuvinte. 

— Filtens, puicuţa noastră dragă și frumosă, ce s-a în- 
tâmplat, cum ai ajuns să iei hotărârea asta îngrozitoare? 

— Tată, nu e ușor de explicat... dar... 

— Ai o muncă destul de importantă, ai prieteni buni, 
poţi avea tot ce-ţi dorești, poţi rezolva orice problemă... 

Venade se opri, deocamdată nu găsea alte argumente, 
iar Filtens spuse: 

— Tată, nu am nimic important de rezolvat și pot 
avea, într-adevăr, aproape orice. Dar... cu ce preț? 

Uvalon își revenise și, în același timp cu Venade, în- 
trebă: 

— Cum „cu ce preț?". 

Venade continuă, contrariat: 

— Nu înţeleg. Cu preţ... zero... ca toate Păsările. 

Filtens suferea aproape la fel de mult ca ei și căuta 
încă motivații mai solide. Spuse încet: 

— Trăim într-o lume în care totul are preţul zero. 
Totul! Simt că mor, mamă, nu sunt fericită, tată, și... am 
hotărât să... plec. Asta e! 

— Să pleci într-un Trib Sălbatic?! Crezi că acolo vei fi 
fericită? Acolo trebuie să lupti pentru orice... 

Uvalon se opri, gândindu-se că nu era contraargumen- 
tul cel mai potrivit pentru Filtens, apoi continuă: 

— Va trebui să lupţi pentru apă și hrană... 


— Da, mamă. 

— Nu vei avea medicamente și... 
— Da, tată. 

— Vei fi nevoită să... să naști! 

— Da, mamă. 


— Iar dorința de viaţă va deveni speranță de viaţă! 

— Da, tată, o speranţă de viață probabil nu prea mare. 
Dar ce viaţă! 

Venade simţea că va asculta din nou, în curând, 
vuietul cascadei și vântului, dar o auzi pe Uvalon 
întrebând: 

— Vei pleca singură? 

— Nu, voi fi împreună cu Amarila. 

— Cum, curcanul acela, cu pene albastre și roșii la 
coadă și pe aripa stângă, te-a convins să...? 

— Nu, mamă, eu l-am convins pe el. 

— Iar el, așa drăguţ, inteligent și informat cum este, a 
acceptat această...? 

— Da, mamă, pentru că ţine foarte mult la mine... 
foarte mult... înţelegi? 

Venade știa că viaţa lui nu va mai fi niciodată la fel și 
întrebă: 

— De fapt, unde plecaţi? 

— Foarte probabil în Belamor. Acolo sunt două zone 
sălbatice și cele mai multe triburi. Vom încerca să 
ajungem într-o regiune mai înaltă, nu ne place savana 
sau jungla. 

— Veţi căuta... veţi încerca... Peste cât timp plecaţi? 

— Cam peste o săptămână. 

Uvalon își găsea greu cuvintele. 

— Filtens, tu ești primul meu pui... 

— Da, mamă. 

— Te voi mai vedea vreodată? 

— Voi încerca să iau legătura cu voi din când în când, 
poate la trei ani odată. Nu va fi prea ușor. 

— Vei încerca... din trei în trei ani... 

Uvalon se opri. Un suflet gol care se umplea încet cu 
durere și tristeţe, iar mângâierea blândă a lui Venade nu 
ajuta prea mult. 

Filtens încerca să convingă, încerca să se convingă că 
perspectivele nu sunt chiar foarte sumbre. Nu dorea să 
repete dialogul cu Amarila. 

— Mamă, tată, viitorul nu este atât de întunecat pe cât 
pare. Probabil. Se poate trăi acolo. Am aflat destul de 
multe... 

— De unde ai aflat? Credeam că... 

— Zonele sălbatice nu sunt complet izolate. Foarte rar 
unele Păsări se întorc de acolo și povestesc. 

— Se întorc? De ce au mai plecat? N-am întâlnit 
niciuna. 

— Vin uneori acolo și turiști dinafară, dar pleacă 
repede. 

— Am vorbit și eu cu unul. 

— Viața primitivă este studiată de oameni de știință 
de tot felul. Cei mai multi stau la mare înălțime, în 
discuri, și analizează de la distanţă... zi și noapte... 

— Ce poţi descoperi de la distanță? Doar nu privești 
Denii prin lunetă. 

— Poţi afla destule. Mai sunt și cutiile cu mesaje. 

— Astea ce sunt? 

— Sunt cutii plasate la limita zonelor sălbatice, la 
mare distanță una de alta. In ele, cei dinăuntru pun 
mesaje scrise, cu numele expeditorului și al 
destinatarului. Din când în când, foarte rar, cutiile sunt 
golite de cei dinafară și... 

— De ce sunt golite foarte rar? 

— Pentru că sunt foarte rar umplute... iar de la 
Pasărea... primitivă... care trimite vestea, până la cutie, 
mesajul trece prin multe ciocuri, de multe ori vine de la 
depărtări uriașe. 

— E trimis din cioc în cioc?! 

— Da, pentru că... 

Venade bănuia răspunsul, dar Uvalon interveni cu 
voce abătută: 

— Cum este viața acolo, Filtens, viaţa obișnuită? 

— Viaţa e grea, mamă, pentru că toate obiectele și 
tehnologiile care au legătură cu hrana, energia, 
sănătatea sau telecomunicaţiile sunt produse acolo. Nu e 
admis nimic care vine de aici. Se trăiește ca în urmă cu 
paisprezece generaţii. 

— Fără câmpuri electrice și magnetice?! 

— Fără, tată, pentru că... 

— Cu hrană obținută de la animale domestice?! 

— Da, tată, pentru că... 

— Fără discuri aeriene?! 

— Fără, pentru că... 

— Fără inginerie genetică?! 

— Tată, doar nu-ţi închipui că... 

— Nu-mi închipui nimic sau poate, dimpotrivă, îmi 
imaginez orice... 

— Pe de altă parte... 

— „Pe de altă parte" ce? Hai, arată-mi partea cealaltă, 
minunată, strălucitoare ca diamantul, a monedei coclite 
de aramă! 

— Pe de altă parte... există o întrecere... 

Dar Venade nu putea încă să se abţină. 

— întrecere, pentru ce? Pentru peștele din baltă, vier- 
mișorii din pământ sau pentru puicuţe? 

— Tată, Triburile Sălbatice produc hrana în ferme, nu 
vânează și nu pescuiește nimeni prin păduri sau râuri, nu 
culege nimeni grâul sălbatic din văile umbroase. Pentru 
puicuţe, competiţia este însă într-adevăr dură! 

— Fil tens! 

— Asta a fost o glumă, mamă. Doream să spun, tată, 
că e puternic stimulată o competiție pentru unelte şi 
tehnologii noi, perfecționate sau inventate acolo. 
înţelegi? 

- Nu! 

— Nu poţi avea curent electric, medicamente bune 
sau... motoare în lipsa unei tehnologii... cât de cât... 
avansate. Acolo viaţa e grea, dar toate Păsările luptă ca 
ea să fie mai bună, pentru ele, pentru puii și puii puilor 
lor! înţelegi? 

— Dacă sălbaticii nu admit niciun... import, da, asta e 
singura soluţie... lupta pentru orice... Ești pierdută, Fil- 
tens, ești pierdută! 

Uvalon își privi puiul și spuse încet, tristă, dar cu glas 
neașteptat de ferm: 

— îţi mulțumesc, Filtens, pentru că mi-ai dăruit 
puţină... puţină speranţă. 


74 


10/14 Piatra periculoasă 


Piatră, metal, carbon, apă. Siliciu, oxigen, fier, carbon. 
Piatră, metal, carbon, apă. Aluminiu, oxigen, nichel, apă. 

Marean urmărea șirul nesfârșit de simboluri care alu- 
neca lent pe ecran, de sus în jos. Aștepta demult o schim- 
bare a sensului, de la dreapta la stânga, sau măcar o 
oprire scurtă însoţită de un semnal sonor melodios, dar 
începuse să-și piardă speranţa. 

Folosea imaginea mai mult ca fundal relaxant pentru 
propriile temeri. Trebuia să fie curajoasă pentru a 
accepta unele idei, trebuia să fie îndrăzneață pentru a 
renunţa la altele... 

Programase aparatul să detecteze diamante, acolo, în 
gropile și șanțurile miilor de cicatrici care marcau figura 
asteroizilor de carbon. Era o idee care stârnise nedume- 
rirea șefului și câteva „slaapi'-uri ale colegilor. De unde 
până unde diamante? Și totuși... dacă un meteorit de car- 
bon, mai mic sau mai mare, lovește un alt bolovan de car- 
bon... atunci... presiunea enormă, temperatura uriașă, 
vidul... cine știe... poate pe fundul craterului de impact 

apare un mare diamant! Sau unul micut! Pentru că, 
totuși, diamantele sunt carbon pur, nu-i așa? 

„Bine, programează căutarea, dar gândește-te și la alt- 
ceva, mai... productiv. Poate reușești să aplici ideea aici, 
în laborator, într-o instalaţie realizată ad-hoc, pentru a 
împodobi Centrul cu mici diamante" - consimţise șeful, 
glumind numai pe jumătate. 

Sarcina tuturor, misiunea fundamentală, era de a per- 
fecţiona tot mai mult, mereu și mereu, algoritmul de cău- 
tare și identificare al asteroizilor periculoși. Definiția 
pentru „periculos" nu fusese ușor de stabilit. Dar, de 
mult timp, de foarte mult timp, toate steluţele urmărite 
pe cer de telescoapele automate se dovedeau lucruri 
cunoscute. Toate! Comete, asteroizi, nave-robot ale 
Păsărilor... Nepe- riculoși și neprimejdioase! 

Orbită care include orbita Unay, obiect definit ca ne- 
periculos. Orbită inclusă în orbita Unay, obiect stabilit ca 
nepericulos. Orbită care intersectează orbita Unay, 
obiect precizat ca potenţial periculos. Zeci de clase, sute 
de grupuri și mii de sub-grupuri orbitale. Micile corpuri 
„potenţial periculoase" deveneau „periculoase" numai 
dacă, peste cel mult patruzeci și nouă de generaţii, s-ar fi 
aflat în același loc, în aceeași oră, cu Unay. Douăzeci și 
unu de telescoape-căutător, vreo șapte plimbate în jurul 
Unay, scormoneau permanent sistemul Nutep, dar nu 
găseau nimic. Adică nimic periculos. Adică nimic 
interesant! 

Intr-o zi, Marean avusese ideea de a clasifica automat 
„obiectele" după compoziţie. Piatră, metal, carbon, apă. 

Siliciu, oxigen, fier, carbon. Piatră, metal, carbon, apă. 
Aluminiu, oxigen, nichel, apă. Cinci categorii principale, 
douăzeci de sub-categorii, o sută trei sub-grupuri... Spe- 
ranța ei secretă era să descopere în grupul aproape 
infinit al corpurilor pitice, obiectul care nu semăna cu 
nimic, bolovanul total atipic. Efortul părea chiar mai 
lipsit de perspectivă decât căutarea diamantelor. Dar 
poate, cândva... va uimi lumea astronomică a Păsărilor! 

Marean își ridicase ciocul aproape vertical, cu ochii în- 
chiși, și se ridicase în picioare. „Marean are din nou o 
idee interesantă?", se întrebară colegii din jur. Brusc, 
Marean se așeză la loc și începu să tasteze grăbită ceva, 
aproape simultan cu degetele și cu ciocul. Din când în 
când, folosea și comenzi verbale destul de ciudate. „E 
clar, are din nou o idee interesantă!" 

„Este o idee nouă. Vom vedea dacă e și rezonabilă. 
Poate e inutilă, poate nu." - se gândea Marean, grăbită să 
instruiască mașina pentru un nou tip de căutare. „Vom 
vedea într-o clipă dacă vreo categorie de orbite are ceva 
comun cu vreo categorie chimică. Sau invers! 
Intersecţie? Dacă da, ce-ar însemna asta?" 

Marean, destul de stresată, ezita să apese butonul 
verde. Deschise larg ochii, privi atentă ecranul și lovi 
ușor micul disc. 

Nu putea crede ce vedea pe mica suprafaţă mată din 
faţa sa! Sute de cercuri, mari, mici și mijlocii, în două cu- 
lori, roșu și albastru, și sute de intersecţii! Roșu egal 
grup orbital, albastru egal grup chimic, Roșu egal grup 
orbital, albastru egal grup chimic... 

„Idee stupidă? Absurd, imposibil. Ceva îmi scapă. 
Toate au ceva comun cu toate? Scârtz!" 

Marean filtră informaţia. O apăsare pe butonul roșu și 
pe ecran rămâneau numai cercurile roșii, categorii de or- 
bite. O apăsare pe butonul albastru și pe ecran rămâneau 
numai cercurile albastre, categorii chimice. Roșu, albas- 
tru, roșu, albastru... 

Se ridică și începu să se plimbe prin sala uriașă. Patru 
pași înainte, patru pași înapoi, patru pași înainte... Iși 
aminti de căutarea lipsită de succes a bolovanului chimic 
atipic. Nu apăruse niciunul. 

„Nu poate apărea nici acum. Pot verifica. la să măresc 
puţin imaginea. Mai mult, mai mult..." 

La un moment dat, din neantul informatic dăruit de 
telescoapele-căutător, apăru, aproape de centru, un 
punct albastru. Cercurile dispăruseră în toate direcţiile. 

„Imposibil, acolo unde nu a existat un punct albastru, 
nu poate exista nici acum unul! Nu poate apărea lângă 
Nutep un bolovan chimic atipic în trei ore!" 

Marean era perseverentă și mări și mai mult 
imaginea. Punctul se transformă într-un mic cerc, care 
rezista încăpățânat la orice încercare de mărire a 
diametrului. 

„Am mai văzut cerculeţul ăsta albastru, dar atunci 
căutam altceva! Să ne gândim. Uneori, când cauţi ceva, 
descoperi cu totul altceva!" 

O apăsare pe butonul roșu și micul cerc albastru a fost 
înlocuit de o puzderie de puncte roșii. Buton albastru, 
cerc albastru, buton roșu, puncte roșii. Buton albastru, 
cerc albastru, buton roșu, puncte roșii... 

„Hiip! E un mic grup de optzeci și unu de obiecte, o 
categorie chimică, dar orbital atipice. Nu sunt pericu- 
loase, ar fi tipat tot Unay-ul! luup! Scârtz! Ce ar trebui să 
caut mai departe? Am descoperit optzeci și unu de sub- 
grupuri orbitale noi?! Nu-mi vine să cred!" 

Marean află imediat că cei optzeci și unu erau demult 
cunoscuţi, din toate punctele de vedere. Nefiind pericu- 
loși, n-au interesat pe nimeni, niciodată. 

„Dar optzeci și unu de sub-grupuri orbitale diferite, 
fiecare cu un singur obiect, asta n-a stârnit interesul? 
Chimic asemănători între ei, dar diferiţi de orice alt 
obiect? Ia să vedem cât de asemănători sunteţi. Piatră, 
metal, carbon, apă?" 

Destul de surprinsă, Marean află din baza de date că 
obiectele erau extrem de asemănătoare. Foarte dezamă- 
gită, se așeză și privi nemișcată ecranul. 

„Așadar, optzeci și unu de pietricele au făcut parte 
dintr-un bolovan și un pietroi care s-au ciocnit, iar frag- 
mentele au zburat în toate părţile, fiecare pe o orbită ati- 
pică. Ce banal! Marean, ai făcut din nou o mare descope- 
rire." 

Marean intuia, totuşi, o nepotrivire ciudată. Toate 
fragmentele erau incluse în același mic cerc albastru. 
„Un bolovan și un pietroi identice chimic și diferite de 
orice alţi bolovani și pietroaie s-au întâlnit în spaţiu?! Ce 
șansă ar fi? Ceva nu e în regulă." 

Marean se ridică și începu să se plimbe din nou prin 
sală. Trei pași înainte, trei pași înapoi, trei pași înainte... 

încerca să fie calmă, simţea că, peste puţin timp, trambu- 
lina flexibilă a imaginaţiei o va arunca undeva, departe. 
Dar unde? 

„Da, iată o altă idee, ar putea fi o alternativă. Nu s-a 
lovit nimic de nimic. A fost un singur bolovan chimic 
atipic, care s-a rupt în bucăţi... Probabil nu era foarte 
solid și a trecut prea aproape de Toba, planeta gigant... 
Au mai fost cazuri. Dar atunci, orbitele fragmentelor ar 
trebui să fie foarte banale, absolut tipice... Nici așa nu e 
bine." 

Marean avea senzaţia că privește printr-un cristal nu 
tocmai limpede. Dacă-1 rotea puţin, vedea mai bine unele 
zone din interior, dar altele se ascundeau privirii... 

Deocamdată nu mai avea nicio idee. 

„Trebuie să trimit o scurtă comunicare șefului, altfel 
va crede că sunt prea puţin productivă." 

Peste numai câteva minute, Dipolio trimise răspunsul. 

„Marean, ai idei interesante, dar ai uitat două mici 
amănunte: n-ai aflat când și unde s-a sfărâmat bolovanul! 
Ești plină de curiozitate științifică și perseverentă. Caută 
răspunsul și pune-1 în baza de date." 

„Când și unde? Două întrebări interesante. Dar, ca să 
afli răspunsul... e ceva de muncit! Lanterna imaginaţiei 
șefului trebuie folosită." 

Marean programă mașina pentru a regăsi traiectoriile 
trecute ale pietricelelor. Nutep și planetele erau jaloane 
pe un drum interminabil, nu chiar lipsit de obstacole. 
Resursele de calcul ale Centrului erau cu adevărat mon- 

struoase, gigantice, dar Marean alese totuși pentru ana- 
liză numai cele mai mari două fragmente. Departe, înapoi 
în timp, tot mai departe, tot mai departe... Undeva, în ne- 
gura trecutului... o mie, un milion, o sută de milioane de 
generații... trebuie să existe un punct comun. 

„O imagine e mai bună decât o mie de cuvinte. Care 
Pasăre a spus asta?" 

Punctele albastre ale celor două fragmente se mișcau 
pe elipse alungite, nu foarte stabile, în jurul micului cerc 
galben care simboliza Nutep. In dreapta-jos, pe ecran, se 
schimbau cu o viteză uluitoare, cifrele unui număr tot 
mai mare, tot mai mare, tot mai mare... 

Marean refăcu legătura peste o oră pentru a vedea ce 
se întâmplă. Mașina lucra. 

A doua zi dimineaţa, mașina încă lucra. 

Peste șase zile mașina încă lucra, dar Marean era pre- 
gătită să aștepte răspunsul mult mai mult timp. 

„Limita ar trebui să fie vârsta lui Nutep, a planetelor, 
a tuturor cometelor și pietroaielor din sistem... adică 
aproape trei sute treizeci de zile de lucru..." 

Semnalul așteptat a venit în timpul nopţii, mașina lu- 
crase mai mult de șase zile și jumătate. Marean se 
conectă imediat pentru a afla rezultatul. O intensă 
curiozitate o împiedica să doarmă mai departe. 

„Deci, bolovanul s-a desfăcut în bucăţi la peste treizeci 
de milioane de kilopași de Unay, în urmă cu peste nouă- 
zeci și trei virgulă șase milioane de ani. Buun! Și ce-i cu 

asta? Dipolio poate aștepta până mâine răspunsul, nu-l 
pot trezi acum." 

Marean stinse lumina, încercând să adoarmă din nou, 
dar peste două clipe o aprinse iarăși. Nu gândea prea 
bine pe întuneric. 

„Cum adică la treizeci de milioane de kilopași depăr- 
tare de Unay? Nu e nimic acolo! Nu planetă gigant, nu 
planetă mijlocie, nu planetă pitică, nu alţi bolovani, 
nimic, nimic! Și tot nimic, nimic, era și în urmă cu 
nouăzeci și patru de milioane de ani. Mâine va trebui să 
aflu de ce s-a sfărâmat bolovanul." 

Dar Marean nu mai putea să doarmă. 

A doua zi, Dipolio o privea cu ochi întrebători și 
Marean crezu că știe motivul. 

— Da, voi încerca să aflu de ce s-a sfărâmat pietroiul. 

Dar șeful era mult mai plin de surprize decât își putea 
închipui Marean. 

— Colega, știu de ce s-a fărâmiţat pietroiul! 

Dipolio nu spunea nimic, așteptând să vadă efectul cu- 
vintelor sale. Pentru că nu observă niciun rezultat, 
Marean fiind complet derutată, o întrebă: 

— Marean, reamintește-mi, te rog, când a fost distrus 
asteroidul? 

— In urmă cu nouăzeci și trei virgulă șase milioane de 
ani. 

— Spune-mi rezultatul exact! 

Marean apăsă câteva butoane și vorbi, aproape 

mândră: — Nouăzeci și trei virgulă șase doi trei 

milioane de ani. 

— Mai exact nu se poate? 

„Unde vrea să ajungă? Ce dorește de fapt șeful?" 

— Nu! O valoare mai precisă este imposibilă, depă- 
șește puterea... 

— Să considerăm această valoare adevărată, adică în 
concordanță cu realitatea, în limita  preciziei 
observaţiilor... 

„N-aș fi crezut că Dipolio are preocupări filosofice. 
Astronom și poet, știam..." 

— Marean, îţi spune ceva acest număr? 

Oricât se străduia Marean, memoria nu-i oferea niciun 
cadou pentru șef, obligând-o să recunoască: 

— îmi pare rău, nu-mi spune nimic. Chiar nimic! 

Fără să vrea, pentru că își aprecia colega și 
subalterna, Dipolio deveni malițios: 

— Marean, ai descoperit ceva, dar nu înţelegi semnifi- 
cația descoperirii și, din acest motiv, nici importanţa ei. 
S-a mai întâmplat în istoria științei... 

Marean era deja foarte tristă. 

— Despre ce este vorba? 

—  închipuie-ţi, acest număr reprezintă exact, repet, 
exact numărul de ani care a trecut de la dispariţia 
civilizației MamBi! Coincidenţă?! 

Marean exclamă: 

— Imposibil! Nu poate fi o legătură cauză-efect între... 

— Sunt de acord cu tine! Tocmai de aceea am insistat 
asupra preciziei rezultatului. Valoarea obţinută de tine 
are o eroare de plus-minus o mie de ani. Adică, asteroidul 

a fost distrus cu cel mult o mie de ani înainte și cel mult 
o mie de ani după dispariţia MamBi. Nu mai comentez că 
data exactă a pieirii MamBi este ea însăși subiect de dis- 
cuţie. Dar e prea mare potrivirea. La a treia zecimală! 
Asta da problemă! 

— Când ai spus că știi de ce s-a fărâmiţat pietroiul... 

— Sunt sigur că a fost distrus de MamBi! Nu găsesc 
altă explicaţie a acestei coincidenţe. Cred că piatra era 
un pericol pentru Unay! Din păcate, nu putem calcula 
traiectoria bolovanului înainte de transformarea sa în 
pietricele... 

Marean era neîncrezătoare. 

— Să admitem că ai dreptate. Dar metoda? De ce nu 
au împins puţin piatra, așa cum dorim noi să facem? 

— Nu vom ști niciodată. 

Marean nu voia sau nu putea încă să renunţe. 

— Nu cred, totuși, că transformarea unui mare cartof 
de cinci kilopași în optzeci și unu de mici cartofi de unu- 
doi kilopași fiecare, mici cartofi care zboară în toate păr- 
tile prin sistem, e o idee prea bună... Ce zici? 

Dipolio folosi un ton exagerat de doct. 

— Sunt sigur că MamBi au verificat caracterul neperi- 
culos al micilor cartofi rezultați. De fapt, știm și noi, 
acum, după aproape nouăzeci și patru de milioane de 
ani, că niciunul nu a fost și nu este periculos pentru 
Unay. Deși... poate... unul dintre ei... după zeci de 
milioane de ani... a fost marea și singura excepţie... mă 
gândesc la Marele Impact. 

Tristețea lui Marean nu se transformase, totuși, în de- 
primare. 

— Voi încerca, Dipolio, să fiu mai... productivă. 

Dipolio nu prea știa cum să o consoleze. 

— Dar ești, colega, și toată lumea are nevoie de ideile 
tale. 

Marean era pe jumătate convinsă și schimbă 
subiectul. 

— Să admitem că ai dreptate. Ai înţeles, Dipolio, cum 
au realizat MamBi scamatoria asta? 

— O steluţă termonucleară? 

— Poate... 

— Sau au concentrat cumva un pic din energia lui 
Nutep... 

— Poate... 

— ...şi au rezolvat o mare problemă, pentru că au amâ- 
nat zeci de milioane de ani dezastrul, spuse pe gânduri 
Dipolio. 

Apoi își aminti: 

— Marean, ce sunt cartofii? 

Uvalon mări puţin imaginea și propuse, fără să-l pri- 
vească pe Buria: 

— Ar fi bine să nu ne apropiem mai mult. 

— Sunt periculoase, știu, dar aici... 

— N-aș vrea să fiu pe sol, lângă ele, nici chiar la o sută 
de pași. Nu este însă cazul să le deranjăm, dorim să aibă 
mereu un comportament... natural, nu-i așa? Nu uita că 
sunt de clasă „opt. 

— Da. Am crezut un timp că „opt" înseamnă „al optu- 
lea tip de insecte sociale cronologic descoperite", dar... 
există opt clase de organizare socială, nu? 

— Da, aceste sontrax sunt „cele mai sociale" insecte 
existente pe Unay. Se pare că acesta e motivul pentru 
care, printre speciile de acest fel, este cea care ocupă 
cea mai mare suprafaţă și are cea mai mare masă totală 
a indivizilor. 

— Sunt criterii ale succesului oricărei clase de fiinţe, 
nu? Știu că diviziunea muncii este, în cazul lor, mult mai 
importantă decât... 

— Da, de obicei există cinci-șase caste, dar sontrax au 
douăzeci și nouă! De pildă, unii soldaţi nu luptă nicio- 
dată, au numai rolul de a asigura hrana celorlalţi. Iar fie- 
care grup folosește în luptă un alt fel de amestec chimic 
pentru atac, camuflaj și comunicare! 

— Mulţi cercetează mediul la distanțe mari pentru a 
găsi hrană. 

— Există mulţi căutători de hrană, specializaţi pe dife- 
rite tipuri de pradă. Caută, găsesc și apoi cheamă pe alţii 
să termine treaba! Indivizii care caută apă au niște abili- 
tăţi încă neclare pentru noi. Nu mai vorbesc despre cei 
care construiesc și repară permanent cuibul, consumând 
cea mai mare parte din apa găsită. 

După o clipă, Uvalon își aminti și întrebă: 

— Ştii că cei care îngrijesc larvele se ocupă 
întotdeauna și de larvele celorlalte caste, nu numai de 
larvele proprii? 

— Da, e remarcabil, dar cel mai interesant, Uvalon, mi 
se pare altceva... 

— Că indivizii sunt aproape identici morfologic? Din 
acest punct de vedere specia este într-adevăr unică 
printre artropodele sociale. Nu sunt clone, iar diferenţele 
de comportament sunt motivate exclusiv chimic. Șefii 
dirijează și comandă totul folosind tot felul de... 

— Şi asta e interesant, dar eu mă gândeam la altceva. 
Toate ființele au organismul alcătuit din celule. Insectele 
sociale au făcut, cred, un pas înainte. Fiecare individ a 
devenit celula unui superorganism... colonia. 

— Intr-adevăr, dar nu e suficient ca să devină stăpânii 
lumii! 

Uvalon privi exteriorul. 

—  Stabilizează aparatul, Buria. Mergi puţin spre 
stânga. 

— Crezi că ar putea să ne simtă prezenţa? Sunt com- 
plet surde și aproape oarbe, iar discul este, sper, perfect 
etanș. 

— E adevărat, dar, știi bine, în afară de niște formida- 
bile simțuri chimice, au un deosebit simț tactil și un fel 
de sensibilitate electrică. Sunt capabile să perceapă orice 
vibraţie, orice... 

— Crezi că... ? 

— E mai bine aici. Curentul discului sau poate câmpul 
magnetic ar putea cumva... 

— Așa să fie. 

Buria mângâie câteva taste și adăugă: 

— Ne vom menţine la aproape patruzeci și nouă de 
pași înălţime și destul de departe. 

Buria privi câteva clipe covorul nemișcat de picioare, 
corpuri segmentate și antene, de culoare roșu-închis, și, 
încercând să alunge o senzaţie neplăcută, întrebă: 

— Ce crezi, Uvalon, că fac acum? In aparenţă, nu fac 
nimic. 

— Nu fac nimic, dar în curând vor face foarte multe! 
Nu mă așteptam la asta. Observi? Marea asta roșie are 
un țărm foarte neregulat, cu golfuri adânci și peninsule 
pronunţate. Am mai văzut așa ceva. Se pregătesc să 
atace sau 


88 


DIALOGUL PĂSĂRILOR Lâszlo Tarko 


să se apere. Dar nu înţeleg motivul. în jur nu se vede 
niciun competitor, nicio pradă și niciun inamic. Trebuie 
să fie ceva important, dar pentru noi este invizibil... Tu 
vezi ceva? 

Buria roti lent luneta exterioară, mări și mai mult ima- 
ginea, apoi, dimpotrivă, mări câmpul vizual... 

— Nimic! Trec pe infraroșu. 

— Nu ajută, au aceeași temperatură cu iarba din jur și 
cu pământul. 

Buria comentă: 

— Depinde de pradă sau de inamic. Dar văd că ai 
dreptate. Trec pe ultraviolet. 

Buria era sigur că va descoperi ceva până la urmă. 
„Insectele au întotdeauna un motiv pentru a face ceea ce 
fac!" 

— Privește, Uvalon, acolo, în dreapta, departe, lângă 
tufișurile acelea scunde. 

— Ce-ai găsit? Nu văd nimic deosebit. 

— Da, dar acum... urmărește... în infraroșu... nimic, în 
vizibil... nimic... în ultraviolet... altă nuanţă... 

— Da, da, da, alt covor, alte insecte nezburătoare. 
Sunt tot sontrax, dar au altă nuanţă, observi? Pradă sau 
inamic, ce crezi? 

— Tu știi mai bine! 

— E inamic, altfel „subiectul" nostru carnivor s-ar fi 
pus demult în mișcare. Va fi interesant. Sunt specii apro- 
piate, iar fluidele lor, folosite în atac, apărare sau comu- 
nicare au efect reciproc! 

Buria era contrariat. 

— De ce „subiectul'" nu se retrage? 

— Nu știe ce înseamnă „retragere"! Cunoaște doar 
anihilarea totală, indiferent de învins sau învingător. 

— Dar ceilalţi, de ce nu atacă? 

— Nu au încă motive, se pare. Ce spune detectorul 
chimic? 

Buria privi spre ecranul central, brăzdat acum de pete 
colorate marcate de simboluri. Petele se mișcau, în apa- 
renţă haotic, modificându-și permanent dimensiunea. 

— Spune multe! Au lansat spre atacatori un nor de 
ceaţă... pare un fel de aerosol pentru camuflaj. 

— Nu va ajuta prea mult timp. Mai bine rămâneau as- 
cunse. Privește, Buria. Mărește foarte mult. Mai mult! 
înregistrează totul! Rămâi în ultraviolet! 

Covorul roșu nu se mișcase nici o miime de pas și 
avea exact aceeași formă, dar în interiorul lui, cu o viteză 
neașteptată, diverse grupuri de insecte făceau schimb de 
locuri. Puii în spate, luptătorii în faţă? Buria avea același 
sentiment stresant. 


Vântul! Norul de ceată nu avea o direcţie foarte co- ] 
» 


rectă, dar nici nu era nevoie. Sensibilitatea extraordinară 
a indivizilor din cele două tabere ar fi trebuit să-și spună 
cuvântul. Buria încerca să-și închipuie cum se duce o 
luptă cu cineva pe care nu-l vezi și nu-l auzi, folosind 
numai mirosul! Iși aminti că, în unele rezervaţii oceanice, 
mamifere foarte abile vânau la o mie de pași adâncime 
fără să vadă nimic și cu respiraţia oprită! 

Cercul compact al atacatorilor a început să se miște. 
Deși mai numeroși, păreau prudenti, pregătiţi să reacţio- 
neze la orice mișcare surpriză a celorlalţi. 

— Buria, notează momentul. Totul se va termina peste 
treisprezece minute! 

Buria nu înțelegea sursa unei estimări atât de precise, 
dar nu avea timp să se mire. 

Atacatorii înaintau cu aceeași viteză moderată. Ceilalţi 
parcă împietriseră. Sarabanda nedescifrată a petelor 
colorate nu putea spune ceva. 

La un moment dat, un grup de câţiva apărători tra- 
versă cu repeziciune spaţiul dintre cele două armate, pa- 
ralel cu linia neregulată a frontului. 

— Au stropit iarba cu ceva. 

Primele rânduri de atacanţi se opriră, fiind imediat 
acoperite de valurile care veneau fără încetare din urmă. 
Fiecare undă de trupuri se oprea peste un pas, detectând 
amenințarea tot mai apropiată, dar era înghițită imediat 
de cei care urmau, mereu, mereu, cu pauze de-o clipă. 

Pentru Uvalon și Buria nu era foarte clar unde începea 
și unde se termina zona lipicioasă și toxică. Apoi, destul 
de repede, deplasarea atacanţilor deveni mult mai fluidă, 
fără sincope. O bandă lată de leșuri forma acum un pod 
protector. 

Peste încă două minute, într-o tăcere absolută, cele 
două grupuri intrară în contact. Luptă fizică, război 
chimic? Luptătorii celor două grupuri, incapabili să 
discearnă 

între „inamic mort", „inamic rănit" și „inamic rănit mor- 
tal", acționau inutil până la dezmembrarea totală a 
adversarului. 

„Roboţi ucigași imposibil de oprit în lipsa semnalului 
chimic potrivit", se gândi Uvalon. 

Buria observă că atacatorii câștigau lent teren în zona 
centrală a câmpului de luptă, înaintând tot mai mult în 
interiorul covorului roșu inamic. Erau tot mai înconjurați 
și nu atât de mulţi ca la început, pentru că apărătorii de 
pe flancuri nu cedaseră niciun pas. Iar cleștele a început 
să se strângă! 

Trecuseră treisprezece minute. O ploaie torențială 
stropi deodată, câteva minute, toată zona. Insectele se 
mișcau acum haotic, cele două grupuri se despărțeau 
lent, folosind criterii de recunoaștere de neînțeles. 

— Uvalon, cunoșteai ora exactă a...? Puteai să-mi spui 
și mie. 

— Da, ploaia în zona asta era programată de ieri. Sis- 
temul sontrax de semnalizare chimică a fost brusc și 
complet dereglat! Este clar că nici atacatorii, nici ceilalţi 
nu se pricep la prognoză meteo! 

Buria și Uvalon tăceau. 

— Uvalon, ne gândim la același lucru? 

— Poate! 

— Am fost suprins de modul de luptă al celor atacați. 
Pierdeau teren... cel puţin în aparenţă. A fost oare o 
tactică deliberată? Parcă prea inteligentă pentru... Dacă 
nu începea ploaia, ar fi fost învingători. 

— Da, mă gândeam la același lucru. Clasa opt... inteli- 
genţă individuală nulă, dar o inteligenţă remarcabilă a 
coloniei, nu-i așa? Am putea specula în legătură cu capa- 
citatea de analiză a comandanților care dirijau totul, 
dar... n-avem destule date. 

Buria se simţi obligat să remarce: 

— Aici este o zonă sălbatică protejată. Nu sunt deran- 
jate de nimeni... 

— Mult dincolo de orizont, spre vest, trăiește un Trib 
Sălbatic. 

— Nu sunt periculoase pentru... pentru... 

— Pentru cine, Buria? Primitive sau nu, Păsările folo- 
sesc focul. Pot folosi și alte lucruri foarte neplăcute. Din- 
tr-un motiv sau altul, insectele astea mărunte evită apro- 
pierea. 

— Poate sunt mai inteligente decât credem. Și nu sunt 
chiar mărunte... 

Uvalon tăcu puţin și spuse pe un ton plat: 

— Peste un minut plecăm. Vom merge spre vest, 
Buria. 

— Traversăm zona Tribului Sălbatic? 

— Nu, dar în direcţia asta vom găsi o cutie cu mesaje. 
Te rog, nu întreba nimic. 

Buria nu dorea să atingă o coardă sensibilă și era pre- 
ocupat de altceva. 

Agrea predicțiile și abordă un alt subiect. 

— Nişte ființe al căror destin depinde de vânt și de 
ploaie. Cum crezi că vor evolua chestiile astea, pe termen 
foarte lung, Uvalon? Se poate estima? 

Uvalon avea un punct de vedere inedit. 

— Nu vor evolua deloc! Totul pe Unay se modifică, de 
șapte generaţii, Buria, așa cum dorim noi, Păsările! 
„Chestiile" astea vor fi așa cum vom considera noi că 
trebuie să fie. Suntem pe planeta Păsărilor, nu pe 
planeta artropo- delor. In plus... 

— ...în plus? 

— Noi suntem ființe sociale, la fel ca aceste insecte, 
dar... un sontrax va îngriji întotdeauna puii unui alt son- 
trax pentru că așa impune structura sa genetică. Noi fa- 
cem asta pentru că alegem să facem asta. Mare 
deosebire! 


04 


12/14 O istorie veche 


Danig și Lapdicon erau obosite. Coborau încet spre 
valea umedă, ducând în spate mici și foarte prețioase în- 
cărcături. Nu escaladaseră inutil Culmea Pătrată, nu răs- 
coliseră degeaba o zonă atât de mare, răvășind tufișurile 
joase trei zile și două nopţi. Frigul înălțimilor era înlocuit 
treptat de căldura plăcută a unei pante tot mai dulci. 

Găsiseră ceea ce căutaseră, câteva artefacte MamBi 
bine conservate. Sticlă, dar ce sticlă! Metal, dar ce 
metal! Şi un compozit bizar, cu structură indescifrabilă 
pentru aparatele lor portabile de analiză. 

Erau bucuroase că ajunseseră primele acolo. Știrile 
prin Reţea și imaginile din satelit vor transforma locul în 
câteva zile. Mare aglomeratie va fi aici! 

— Danig, de unde ai știut...? 

— E secretul meu, exclamă veselă Danig. Caut demult 
un astfel de tezaur. 

— Crezi că MamBi aveau o preferință pentru aur și... 
violet? 

— Pentru aur sunt sigură. Compoziţia sticloasă este 
violetă pentru că are un pic de aur. Ideea îmi place, să 

adaugi aur în...! Hic! Nici sticla însăși nu e foarte banală. 
Una peste alta, am găsit un fel de cristal cu conţinut de 
aur! 

— Iar aliajul violet... 

— E violet pentru că au amestecat aur cu aluminiu și 
cu alte metale! E foarte probabil, totuși, ca MamBi să fi 
văzut culorile puţin altfel decât noi. Oricum, e un aliaj 
bizar. Din câtă chimie știu eu, e ceva foarte dificil de ob- 
ținut, mai ales că procentul de aur e foarte mare! O să 
consult un expert. Iar piatra informă găsită de tine este 
foarte, foarte interesantă. Hai să ne oprim puţin. Vreau 
să o mai văd încă o dată. 

Aspectul rocii era absolut banal. Și totuși, undeva, pe 
suprafața ei, abia vizibil, se distingea un minuscul frag- 
ment osos, mărturia unei comori străvechi ascunsă înă- 
untru pentru totdeauna. Scanerul, reglat pentru „os", 
dezvăluia prezenţa unei frânturi de schelet, în interiorul 
pietrei. Reglat pentru „metal“... da... era acolo un mic 
inel. Aur! „Un mic os înconjurat de un inel de aur? Ce-o 
mai fi și asta?" 

Urmărindu-i parcă firul ideilor, Lapdicon întrebă: 

— Un inel de aur purtat pe deget? Am găsit trei biju- 
terii MamBi? 

— înclin să cred că da. Păcat că în jurul acestei pietre 
nu a rămas niciun alt fragment osos. Niciunul! Mare 
păcat! 

Porniră mai departe. 

— Nu e ciudat, Danig, că multe fosile MamBi se 
găsesc în vârful munţilor? 

x 

— Nu! Tot ce e acum la mare înălțime a fost cândva în 
solul submarin! lar când munţii s-au ridicat din mare, 
încet, încet, încet... totul a ajuns sus, sus, sus de tot! Așa 
încât găsim aici scoici și melci, schelete uriașe, foarte in- 
teresante, de animale marine străvechi și... 

— Da, dar MamBi... 

— Mami au fost, într-adevăr, fiinţe de uscat, nu dă- 
deau din coadă prin oceane, dar unele dintre navele lor 
au ajuns... pe fundul mării. Asta e! Iar mulţi, foarte mulți 
MamBi au ajuns pe uscat, pe dealuri și pe munţi, ducând 
cu ei multe obiecte deosebite. Norocul nostru! 

— După un timp atât de lung s-au păstrat atât de 
multe. 

— Mult mai puţine decât ne-am dori. In afară de sche- 
lete, au ajuns până la noi numai lucruri indestructibile. 
Construiau clădiri foarte diverse, mai rezistente ca... oa- 
sele! Aliaje nepieritoare, ceramică și... cam atât! Nu știm 
cum gândeau, cum iubeau, ce artă admirau, ce filosofie 
sau ce feluri de mâncare aveau. Textele lor sunt indesci- 
frabile. De fapt, nu știm aproape nimic despre ei! Dar au 
ajuns departe, foarte departe! 'Toate corpurile abordabile 
din sistemul Nutep, mai ales Denii și Murti, sunt pline de 
aparatele lor, dar neînsoţite de vreun corp sau schelet 
MamBi. Sute de roboţi, demult scoși din funcţiune, dar 
bine conservaţi. Vreo trei înconjoară încă Nutep, unul la 
o distanță de o sută de ori mai mare decât Unay. Unii 
speră că, pe undeva în subsol, în ocean sau chiar în cos- 
mos, MamBi au lăsat o Sferă a Timpului. 

— Adică? 

— Adică o cutie plină de obiecte semnificative, un me- 
saj pentru urmașii lor îndepărtați, menit să ajute la înţe- 
legerea civilizației lor. Păsările au cercetat tot sistemul 
Nutep și nimic. Nimic! Eu sunt sigură că nu există nici- 
una, pentru că o astfel de cutie ar trebui să-și semnaleze 
prezenţa. Logica destinaţiei sale impune asta. 

— Parcă am îngropat și noi pe Unay vreo trei sau 
patru sfere de acest fel. 

— Da, dar ce șansă au să reziste aici trei milioane de 
generaţii? Zero! Pentru a fi găsită vreuna, cândva, ar tre- 
bui să lăsăm aici zeci de mii, nu patru. Mai degrabă ar 
trebui depuse pe Denii sau chiar pe Sunar, prima planetă 
de la Nutep. 

Denig se opri puţin din mers și adăugă pe alt ton: 

— Pe de altă parte, existența acestor fiinţe a fost un 
dezastru biologic, aproape cel mai mare din Istoria 
Vieţii! Nu Eră Rece, nu supervulcan, nu asteroid 
distrugător! MamBi! Au dispărut, din cauza lor, un mare 
număr de specii, inclusiv păsări. Asta e! Au fost 
minunaţi, teribili și puternici! La fel ca noi! 

— Şi totuși s-au stins! 

— Asta e cea mai mare enigmă legată de MamBi. Ex- 
perții noștri au analizat zeci de cauze posibile, dar... Cu 
tehnologia lor extraordinară, ar fi trebuit să nu dispară 
niciodată. Exagerez, desigur, nimic nu poate dăinui la in- 
finit, dar totul arată că au construit orașe numai vreo 
șase 

mii cinci sute de ani, au folosit scrierea cam cinci mii 
șapte sute și au folosit metale doar vreo cinci mii de ani. 

— Au construit orașe cu unelte de piatră?! 

— La început da, numai cu unelte de piatră! Și ce 
orașe! Apoi au dispărut ca și cum n-ar fi fost! 

Lapdicon ezită și îndrăzni să spere. 

— Poate au plecat... 

— Nu poţi pleca nicăieri prea departe de Nutep. 

— Poate... cu tehnologia lor extraordinară... 

— Problema călătoriei interstelare este o Problemă 
Nerezolvabilă, cel puţin pentru ființe din carne și oase, 
cu metabolism bazat pe apă... Nu discut despre roboţi 
sau despre  Inteligenţe Artificiale  electro-metalo- 
ceramice... De fapt, nici nu ai avea unde să mergi și, mai 
ales, niciun motiv să pleci. Cum, unde și de ce să plecăm 
departe de Nutep, trei întrebări la care s-a răspuns 
demult. 

Lapdicon trecu la alt subiect. 

— Au dispărut și nu arătau foarte rău! Am văzut multe 
imagini tridimensionale ale indivizilor MamBi. Bănuiesc 
că singurul izvor de date privind aspectul lor sunt 
scheletele. 

— Dacă te referi la aspect, da, e aproape singura 
sursă. Niciun schelet nu e complet, dar sute de mii spun 
foarte multe, de fapt totul. S-au mai păstrat, pe ici, pe 
colo, urme de pași... 

— Pași?! 

— Da, urme pietrificate, imprimate în lut sau nisip. In- 
clusiv din acest motiv, imaginile pe care le-ai văzut au in- 
clus și partea de jos a picioarelor. 

— Intr-adevăr. Aproape întotdeauna am văzut și un fel 
de cizme. 

— Să nu exagerăm! Aspectul încălțămintei a fost 
dedus. Nu vom afla niciodată cum arătau exact pantofii 
sau hainele lor ușor degradabile. Mult mai interesant 
este că s-au descoperit și câteva fragmente moi... 

— Moi?! Nedegradate?! 

— „adevărate minuni  paleontologice, găsite în 
straturi de porneg, o rocă poroasă și neagră despre care 
se crede că a fost substanţa unor mlaștini străvechi. Din 
păcate, materialul genetic era întotdeauna complet 
distrus. 

— Crezi că s-ar fi reușit donarea unui individ MamBi?! 

— Lapdicon, mergi prea departe. Ai prea mult fantas- 
tic în ideile tale științifice și prea mult științific în ideile 
tale fantastice... 

Panta drumului era acum foarte plăcută. Lapdicon era 
veselă, nu dădea atenţie reproșului. Ştia că la sfârșitul 
discuţiei, Danig o va lăuda și ascultă mai departe, la fel 
de atentă. 

— S-au dedus unele lucruri plecând și de la aspectul 
mamiferelor de azi. Dar MamBi nu semănau prea mult cu 
ele. 

— De pildă, MamBi erau fiinţe bipede... 

— De aici vine numele lor... Mamifere Bipede... 

— Din câte știu, nu există sau nu mai există mamifere 
bipede. 

— Azi nu, e adevărat. în epoca MamBi erau câteva 
specii bipede, foarte puţine, mult mai puţine decât mami- 

ferele zburătoare. MamBi au fost, într-adevăr, ciudaţi, 
din multe puncte de vedere. 

Lapdicon reuși să îndrepte dialogul pe făgașul dorit. 

— Cel mai interesant în structura MamBi mi se pare 
faptul că aveau, la fiecare membru, cinci degete! 

Danig o privi contrariată. 

— De ce? Cele mai multe mamifere, de azi sau fosile, 
au tot cinci degete. In total douăzeci. Este drept, la multe 
dintre specii numărul degetelor s-a redus treptat. Unele 
au ajuns să aibă un singur deget! 

— Este adevărat, Danig, dar MamBi erau vietăţi 
bipede foarte-foarte inteligente... 

— Nu înţeleg unde vrei să ajungi. Ce legătură...? 

— „fiinţe bipede care puteau, cu ușurință, să aducă 
ambele membre anterioare în faţa ochilor! Puteau vedea 
oricând, fără efort, zece degete! 

— Ori tu ai o gândire prea complexă, ori eu un spirit 
prea simplu. Tot nu pricep... 

— Nu crezi că numărul zece avea o importanţă deose- 
bită pentru ei? Ca să n-o mai lungesc, Danig, sunt sigură 
că MamBi aveau un sistem de numere, de calcul, în sfâr- 
şit, un sistem... matematic, pe baza zece! Zece cifre, 
reguli zecimale... 

— luah! Nu m-am gândit niciodată la asta. Dar... ia stai 
puţin. Noi de ce folosim baza șapte? Avem două picioare, 
fiecare cu trei degete. Nu putem vedea decât șase 
degete! Dacă ne aplecăm capul... 

Lapdicon avea răspunsul pregătit. 

— E evident! Pentru că, spre deosebire de MamBi, 
avem, în plus, un cioc! 

Danig bufni într-un râs molipsitor. 

— Glumești? 

— Nu, este singura explicaţie foarte simplă pe care 
am găsit-o pentru structurile lor și pentru structurile 
noastre aritmetice! Nu uita de importanţa excepţională a 
degetelor MamBi și a ciocului nostru pentru folosirea 
uneltelor! 

— Ideea asta este foarte interesantă, Lapdicon. 

— Noi grupăm cele trei numere, adică unu, trei și trei, 
câte unul, câte două și toate trei, pentru a obţine cele 
cinci numere frumoase: unu, trei, patru, șase și șapte. 

— Intr-adevăr frumoase! 

— Orice produs al acestor numere e considerat 
rotund] 

— Într-adevăr rotund! 

— De pildă, șapte ori trei este douăzeci și unu, vârsta 
la care ne considerăm majori, numărul de diviziuni ale 
celulelor embrionilor donați... numărul de ore dintr-o zi... 

— Șapte ori patru egal douăzeci și opt, vârsta la care 
puicuţele donează prima oară... și definiția termenului de 
generație... tocmai din acest motiv. 

— Trei ori șase ori șapte egal o sută douăzeci și șase... 
sau chiar trei ori șase ori șase... dorința noastră de 
viaţă... 

— Ai imaginat sistemul aritmetic al MamBi. Asta ar 
putea fi considerată o descoperire! Dacă ai dreptate, 
Lapdicon, și înclin să-ți dau dreptate, numerele zece, o 
sută, 

o mie, un miliard, erau, pentru MamBi, rotunde! Foarte 
rotunde! 

Izbucniră într-un râs nestăvilit, irezistibil. 

In depărtare se vedeau deja sectoarele de coborâre 
ale discurilor aeriene. 

— Ti-am spus că va fi mare aglomeratie! 

— Birunixi, ești sociolog și conduci un grup global de 
experţi în diverse domenii. Explică-ne ce se întâmplă, 
explică-ne de ce ai cerut să ne întâlnim. Dialogul nostru 
va fi considerat Raport și va fi înregistrat. 

— Desigur, domnule Președinte, desigur, domnilor 
Reprezentanţi. 

Președintele și Reprezentanţii celor șapte state îl pri- 
veau atent, în tăcere. Erau la megapași distanţă, nu pe 
orbită sau pe Denii, ci undeva pe Unay, poate chiar în 
ocean, dar păreau că stau lângă el. De fapt, nu avea im- 
portanță. 

— Domnilor, domeniul meu de lucru se bazează mult 
pe statistici. In ultimile opt decenii au fost puse în evi- 
dență, de înaintași și apoi de grupul nostru, unele ten- 
dințe îngrijorătoare, relevate ca tot mai periculoase 
pentru noi toți, pentru Civilizația Păsărilor în ansamblu. 

Preşedintele şi Reprezentanții nu se puteau privi 
direct unul pe altul, întorcând capetele, dar gestul lor, 
aproape identic, de mirare, teamă subită și interes adânc 
era elocvent. 

Birunixi începu abrupt. 

— O problemă importantă și dificil de rezolvat este 
problema puilor. 

Reprezentantul din Norii Argintii întrebă imediat: 

— Scade numărul puilor? 

Birunixi își aminti că în Norii Argintii numărul puilor 
scădea intr-adevăr. 

— Nu, la nivel global nu scade. Chiar dacă ar scădea, 
asta n-ar fi o problemă. Putem să... vă rog să scuzaţi 
termenul... să producem miliarde. Dar puii nu devin 
Păsări automat, puii devin Păsări numai dacă trăiesc 
printre Păsări. 

Birunixi se opri o clipă, pentru a da timp Reprezen- 
tanţilor să digere ideea. 

— S-au făcut simulări complicate, foarte complexe, pe 
calculator. Știţi ce se întâmplă dacă un pui de un an-doi 
este lăsat singur în junglă? 

Reprezentantul din Belamor răspunse, formulând greu 
cuvintele: 

— Probabil va muri de sete și foame... destul de 
repede. Sau chiar mai rău... 

înainte ca cineva să întrebe „ce poate fi mai rău?", 
Birunixi replică: 

— Absolut deloc! Cu mare probabilitate, puiul supra- 
viețuiește, trăind alături de alte fiinţe, în special păsări 
ovipare sau alte bipede. Puiul învaţă foarte repede să se 
descurce, imitând tot ce poate, fiindcă este, genetic, In- 
teligent. Dar... 

— Dar? întrebară simultan aproape toţi. 

— Dar nu va deveni niciodată Pasăre! Va deveni o 
cioară, o mierlă, un vultur sau chiar o s'ivlă, din punctul 
de vedere al comportamentului. Este drept, nu va zbura 
niciodată ca păsările, dar nici nu va vorbi niciodată ca 
Păsările. 

Birunixi observă că toti erau foarte atenti. 


— Acum fiți mult mai atenti! Cea mai interesantă si- * 
x 


mulare virtuală a fost cu un grup mare de pui. în acest 
caz lucrurile s-au petrecut foarte diferit. Puii au devenit 
membrii unui Trib Sălbatic virtual! 

- Uluitor!! 

— Au inventat o limbă, complet diferită de tot ce 
există pe Unay, și au comunicat între ei! Au dezvoltat 
chiar o tehnologie, desigur, primitivă, folosind tot ce 
aveau împrejur! Sunt obligat să vă întreb dacă acești pui 
virtuali au devenit, după părerea dumneavoastră, Păsări? 

Reprezentanţii se priviră de la distanţă, vizibil 
încurcaţi. 

Reprezentanta din Coaliția Maritimă - o puicuţă su- 
perbă, între două vârste - singura care nu strigase 
„uluitor!" - întrebă: 

— Totuși, Birunixi, care este Problema? Sunt sigură că 
niciun pui real nu a crescut singur și nu a fost educat de 
ciori în junglă, într-o peșteră sau în savană! 

— Nu fiți atât de sigură! Pe scurt, Problema este că, 
deși numărul puilor e aproximativ constant, scade numă- 
rul Păsărilor care doresc să educe pui, care doresc să 
transforme un pui în Pasăre. 

Reprezentanta din Coaliția Maritimă dovedi imediat că 
posedă o inteligenţă oarecum aritmetică: 

— Deduc că numărul de pui educați, în medie, de o 
Pasăre educator, crește lent. 

— Da, și nu e bine deloc! 

Reprezentantul din Plantarena, care până atunci 
tăcuse, întrebă: 

— Spune-ne, te rog, care va fi efectul previzibil, pe ter- 
men lung, al acestei tendinţe. 

— Este clar că nicio Pasăre nu va dori să educe zece 
sau douăzeci de pui. Ar însemna să nu mai facă nimic 
altceva toată viaţa! Efectul probabil va fi că puicuţele vor 
dori tot mai puţin să doneze embrioni... Tot mai puțini 
donați... tot mai puţini educatori... tot mai puţini donați... 
tot mai puţini educatori... Suntem la începutul unei spi- 
rale foarte periculoase. 

Tăceau meditând, încercând să evalueze, să imagi- 
neze... 

După câteva minute Președintele întrebă: 

— Antarena, Ţărmul Liniștit, Zontarena, voi ce părere 
aveţi? 

Curcanul din Ţărmul Liniștit vorbi rar, ezitând vizibil: 

— Mă întreb dacă... bănuiesc că nu s-a încercat așa 
ceva... dacă puii ar putea fi educați de... roboți... 
programati corespunzător, desigur... 

Ceilalţi închiseră ochii cu ciocurile deschise, dar man- 
datarul din Zontarena nici măcar nu mimă surprinderea 
și spuse calm: 


107 


DIALOGUL PĂSĂRILOR Lăszlo Tarko 


— Am aprobarea celor din Zontarena să discut subiec- 
tul! Noi am încercat asta! Nu merge prea bine! Roboții 
trebuie să fie identici, ca aspect, cu Păsările și, în plus, 
să simuleze perfect... sentimentele. S-a dovedit 
imposibil! Puii nu sesizează diferenţa și... pe scurt... nu 
merge bine deloc! Se întâmplă la fel ca în simularea 
virtuală descrisă sumar de Birunixi: puii educați de 
roboţi au tendința să devină, într-o anumită 
măsură, ...roboţi! Vă rog să mă credeţi că vorbesc serios! 

Birunixi comentă cu voce plată: 

— Este o Problemă Nerezolvată și nu este foarte clar 
dacă este Rezolvabilă... Toate Păsările ar trebui convinse 
cumva să educe, în întreaga viaţă, măcar trei pui... 

Apoi Birunixi continuă prudent: 

— Există alte fenomene la fel de îngrijorătoare. Voi în- 
cepe cu una ciudată, mai greu de interpretat: un procent 
tot mai mare de Păsări se ocupă numai cu... arta! Toată 
viaţa! 

Toţi, în afară de Președinte, ţipară aproape în același 
timp: 

— Arta?! Ce artă? 

— Orice artă. Unele chiar se străduiesc, nu fără 
succes, să inventeze noi arte! 

In Coaliția Maritimă se consuma puţină artă și de 
acolo se auzi: 

— De fapt, ce este rău în asta? 

Birunixi urmă pe același ton: 

— Nu este cazul acum să discut diferenţa între artă, 
știință, tehnică... Tendința este primejdioasă. Este 
imposibil ca un procent covârșitor dintre Păsări să se 
ocupe numai cu arta! Ar însemna ca procesul Cunoașterii 
să se rezume... treptat... numai la cunoașterea artistică! 

Reprezentantul Antarenei comentă: 

— Noi suntem, în cea mai mare parte, într-adevăr, 
artiști, și ne simţim foarte bine! 

Birunixi replică: 

— Da, pentru că produsele voastre artistice excepţio- 
nale sunt foarte căutate în restul lumii. lar tot ceea ce 
creează ceilalţi este foarte căutat la voi. Dar, dacă toate 
Păsările ar produce numai artă... restul ar trebui realizat 
numai de... roboţi! N-ar fi imposibil, dar cum ar arăta 
Civilizaţia Păsărilor în acest caz? V-aţi gândit? 

Președintele interveni, sugerând o concluzie: 

— Toate Păsările ar trebui convinse cumva să 
abordeze, în întreaga viaţă, măcar trei domenii. Dar 
care? 

Sociologul schimbă subiectul, într-un mod care sur- 
prinse pe toată lumea. 

— O problemă, minoră la prima vedere, este renunța- 
rea, aproape completă, la sporturi, la practicarea lor și la 
vizionarea de spectacole sportive. Nu de ieri-alaltăieri, ci 
de aproape cincisprezece ani. Sunt afectate toate catego- 
riile, adică sporturile fizice, cele care presupun în primul 
rând abilitate în mânuirea obiectelor și cele mentale. In 
trecut, marea majoritate a Păsărilor au făcut sport pentru 

a rămâne în bună formă, de fapt pentru a menţine cât 
mai mult timp o stare bună a sănătăţii. Dar acum? Acum 
această motivaţie este desuetă, pentru că păstrarea 
sănătăţii a devenit o problemă pur tehnică. Un alt impuls 
puternic, mai ales pentru profesioniști, a fost dorința de 
a dobori recorduri. Nu vă voi prezenta niciun grafic. Vă 
voi spune doar că depășirea recordurilor s-a dovedit tot 
mai dificilă, tot mai rară, până când... 

Aici, Birunixi se opri, așteptând parcă o întrebare, dar 
nimeni nu spuse nimic, și el urmă pe același ton: 

— ...până când, de mai mult de douăzeci de ani, nu s-a 
înregistrat niciun nou record. în niciun sport! A realiza o 
nouă performanţă supremă a devenit o Problemă Nere- 
zolvabilă. Sportivii de valoare au început să se ocupe de 
altceva, iar numărul de spectatori s-a redus, treptat, 
până aproape de zero. 

— într-adevăr, comentă cu glas slab reprezentantul 
din Belamor, se pare că nu mai există o rațiune sau... un 
impuls sentimental... pentru a ne ocupa de sport. Pe 
termen mediu sau lung este foarte periculos? Te rog 
continuă. 

— Problema e mai gravă decât pare, pentru că a 
dispărut astfel unul dintre sectoarele noastre de 
activitate, de speranţe, de vise... A dispărut, practic, 
orice avea o tangenţă cu sportul, sectoare ale economiei, 
științei, artei... 

Birunixi continuă tot mai preocupat: 

— O tendinţă la care ar trebui să reflectăm foarte mult 


este reducerea dorinţei de viată. 
> x* 

Din trei direcţii se auzi aproape simultan: 

— Asta este foarte grav! 

Deși pregătit, Birunixi nu putea ghici ce curs va urma 
dialogul. 

— Am evitat să folosesc termenul perimat speranță de 
viață. De când tehnologia genetică a clarificat această 
chestiune, Păsările nu speră să trăiască, ci doresc să 
trăiască și trăiesc atât cât doresc! Marea majoritate aleg 
ca vârstă limită un număr rotund de ani, adică o sută 
douăzeci și șase. 

Din dreapta se auzi: 

— De ce așa puţin? 

Destul de surprins, Birunixi privi ochii verzi ai repre- 
zentantului. 

— In Antarena predomină altă alegere, mai...?! 

— Nu, mai mult ar fi... prea mult! Credeam că alţii au 
o opinie diferită. 

— Există diferenţe minore între state, între populaţii, 
în sfârșit, între zonele urbane. Din păcate, însă, așa cum 
spuneam, tot mai multe Păsări aleg în locul combinației 
de trei-șase-șapte grupul trei-șase-șase, dorind să existe 
numai o sută opt ani, în loc de o sută douăzeci și șase. 
Tot un număr rotund, dar... Poate părea greu de crezut, 
dar cam șapte Păsări dintr-o sută opt aleg trei-patru- 
șase... pentru că vor să trăiască numai șaptezeci și doi... 

Birunixi privi spre aripile frumoase ale Coaliţiei Mari- 
time și încercă să afle o opinie: 

— Așa cum am arătat, există diferenţe mici între state. 
La voi se înregistrează, totuși, cel mai mare procent de 
„trei-patru-șase". Aţi căutat o explicaţie? 

— Da, dar fără succes... Răspunsul standard al ciuda- 
ților este „spune-mi un motiv ca să trăiesc mai mult!" 

Președintele interveni: 

— Birunixi, puteţi propune o soluţie? 

— Este foarte dificil. Nu poţi obliga Păsările să 
dorească o viață mai lungă! 

Birunixi continuă, la fel de preocupat: 

— Fără legătură directă cu dorința de viaţă, foarte 
îngrijorătoare este lipsa de dorință de viaţă. Mă refer la 
sinucideri. Foarte puţine, raportate la numărul Păsărilor, 
dar tot mai multe... 

— Oaguisu? 

— Este cazul cel mai cunoscut. La întoarcere, ultimul 
cosmic trebuia să se oprească pe Inelul de Argint, dar a 
trecut pe lângă el ca o cometă. Peste o oră a intrat în at- 
mosferă... 

— Știu, spuse sumbru Președintele. 

— Știm... 

— Ar mai fi dispariţiile, continuă Birunixi. 

Nimeni nu înţelegea. 

— Cum adică „dispariţii"? 

— Păsări care dispar, pur și simplu, și, greu de crezut, 
dar adevărat, nu pot fi găsite nicăieri! Tot mai multe 
Păsări dispar! 

— Nu pot să dispară! Se ascund undeva, în junglă, în 
ocean, în peșteri, în cosmos, doar dacă nu... 

Birunixi adăugă: 

— De pildă, a dispărut Pitixe. 

— Numele nu-mi spune nimic, remarcă cineva. 

— Este... a fost... șeful unuia dintre laboratoarele unde 
s-a pregătit pentru călătorie... Oaguisu. Ar mai fi și cazul 
astronomului care a descoperit asteroidul distrus de 
MamBi. 

Cel din Zontarena aproape strigă: 

— A dispărut Dipolio?! M-am întâlnit cu el în urmă cu 
zece zile! 

— Nu, nu. Avea o prietenă, educatoare naturală, 
trăiau împreună de câţiva ani. Ea a dispărut, de cel puţin 
un an. Din câte știu, nu aveau pui împreună. Dipolio 
speră și acum, după atâta vreme, că ea trăiește într-un 
Trib Sălbatic... 

Păreau toti destul de derutati. 1 * 

— Ce explicaţie aţi găsit pentru... dispariţii. 

— De la caz la caz, dar nimic sigur. E limpede, însă, că 
cel care dispare dorește să nu fie... găsit. De fapt, nu poţi 
dispărea prea ușor decât dacă trăiești singur, într-adevăr 
singur. Iar toate acestea... afectează psihologic pe cei din 
jur... prieteni, colegi, rude... pentru că niciunul dintre ei 
nu poate răspunde la întrebarea care începe cu „de ce”. 

In Coaliția Maritimă nu existau Triburi și curcanul co- 
mentă: 

— Fiindcă veni vorba. Cei din Triburi nu se sinucid și 
nici nu dispar. 

— Nu putem știi exact, dar chiar dacă ar fi adevărat, 
n-ar trebui să ne liniștească! 

Președintele interveni din nou: 

— Bănuiesc de ce, dar spune-ne tu. 

— în ultimele decenii, numărul de Triburi s-a dublat! 
în ritmul ăsta, peste o sută cincizeci de ani, toate 
Păsările vor trăi în Triburi! Asta va însemna sfârșitul, 
domnule Președinte și domnilor Reprezentanţi! Nu 
sfârșitul Păsărilor, ci sfârșitul Civilizației Păsărilor! 

— Da, dar... 

Birunixi privi spre Tărmul Liniștit, care intervenise rar 
în discuţie. Analizaseră oare și ei foarte amănunțit pro- 
blema? 

— Suntem siguri, Birunixi, că aţi extrapolat situaţia și 
aţi dedus, într-un fel sau altul, ce se va întâmpla după ce 
toate Păsările vor trăi în Triburi. 

— într-adevăr, s-a simulat această situaţie. Nu știam 
că și la voi... era bine să facem schimb de idei și de date. 
în sfârșit. Datorită ritmului destul de ridicat al dezvoltării 
tehnologice în zonele sălbatice se pare că, peste numai 
optzeci-nouăzeci de generaţii, Triburile vor atinge nivelul 
de azi... adică nivelul nostru de azi. Triburile sunt 
condamnate să refacă, într-o formă sau alta, civilizaţia de 
care au dorit și au reușit să se despartă! Nu în cinci sau 
șapte mii de ani, ci mult mai repede! Există însă unele 
probleme tehnice... 

Birunixi privi câteva clipe imaginile din dreapta sa, in- 
vizibile pentru ceilalţi, și urmă pe același ton: 

— în perioada finală a Civilizației Păsărilor, când toată 
populaţia va trăi în Triburi, toate procesele, instalaţiile și 
mașinile care produc astăzi o cantitate enormă de 
căldură se vor opri. Pentru ca Unay să nu îngheţe foarte 
repede, va trebui sistată producţia automată de praf pe 
Denii. Dar cine să o oprească? Pentru ca răcirea să nu se 
întâmple, am convenit cu Președintele ca, de mâine, să 
se aplice ideea „comenzii inverse"... 

Delegații se mișcară destul de neliniștiţi, iar Birunixi 
se grăbi să explice. 

— „adică, în loc să dispunem oprirea producţiei de 
praf, comandăm furnizarea de praf timp de un an. în fie- 
care an repetăm comanda. Dacă nu va mai exista nimeni 
care să repete ordinul... pulberea noastră cosmică se va 
împrăștia treptat. Se va reveni la încălzirea normală, 
vreau să spun, naturală, a Unay, iar uzinele de praf de pe 
Denii vor intra în conservare, timp de mii de ani. 
Problemă  Rezolvată. Desigur, controlul climei va 
dispărea complet... 

Birunixi se întrebă dacă delegaţii au devenit mai 
calmi. 

— Ciclul Triburi-Civilizaţie-Triburi-Civilizaţie... ar pu- 
tea continua, teoretic, mult timp. Totuși, suntem obligaţi 
să constatăm că perioada supertehnologică în care ne 
aflăm azi, ocupă o foarte mică parte din durata ciclului, 
în afara acestei perioade, lumea Păsărilor poate fi grav 
afectată sau chiar distrusă de orice dezastru natural de 

mare amploare. Cu cât vom parcurge mai multe cicluri, 
cu atât va fi mai mare șansa dispariţiei noastre. Asta e! 

Delegatul din Plantarena nu putea fi atât de pesimist. 

— Nu e cazul să vedem totul în negru. îndrăznesc să 
cred că există și tendinţe statistice mult mai... Domnule 
Președinte, ce ziceţi? 

Președintele bănuia că Birunixi pregătise multe alte 
exemple neliniștitoare, dar se hotărî să asculte ultima 
strofă a elegiei. 

— Birunixi, dorim să auzim lucrul cel mai important, 
esențialul. Există o cauză fundamentală, aţi identificat o 
cauză comună care provoacă aceste tendinţe? 

— Se pare că da și aceasta ar fi problema cea mai 
gravă. Problema Problemelor! 

Sociologul se opri câteva clipe, apoi reluă, cu voce mai 
fermă. 

— Este vorba de faptul că lista de Probleme Rezolva- 
bile se micșorează continuu. Există, desigur, lista imensă 
de Probleme Rezolvate și lista destul de mare de Pro- 
bleme Nerezolvabile, două liste despre care nu cred că e 
cazul să discutăm acum. Treptat, încet dar sigur, civili- 
zaţia noastră rezolvă toate problemele rezolvabile și de- 
monstrează că problemele nerezolvate sunt nerezolva- 
bile. Unii apreciază că ne apropiem de ceea ce ei au de- 
numit Limita Absolută a Cunoașterii. 

— E posibil așa ceva?! Iar legătura cu ceea ce ne-ai 
prezentat până acum este... 

— Păsări de toate vârstele rezolvă zilnic problemele 
obișnuite ale vieţii, dar constată că aceste probleme sunt 
tot mai rare. Caută apoi în Reţea probleme nerezolvate și 
constată că aceste probleme sunt tot mai puţine. Unii 
abordează chiar, fără speranţă și fără succes, probleme 
dovedite ca nerezolvabile. Ce se va întâmpla dacă, la 
scară globală, Păsările vor constata că au dispărut pro- 
blemele rezolvabile? Toate problemele nerezolvate și re- 
zolvabile! 

Toţi tăceau. Nu era nimeni pregătit să răspundă la în- 
trebare. Nimeni, în afară de experţii sociologi, psihologi, 
politologi, filosofi și economiști împreună cu conducă- 
torul lor Birunixi, care rosti: 

— Nu vom mai avea probleme de rezolvat, domenii de 
cercetat, obstacole de depășit, dificultăţi de învins. Vom 
constata că suntem lipsiți de obiective, de țeluri, de 
scopuri pe termen scurt, mediu și lung. Care va fi atunci 
rațiunea noastră de a fi, de a exista? Ne vom refugia în 
artă, într-un Trib, vom alege să dispărem?! 

Birunixi se opri câteva secunde și apoi spuse, pe un 
ton mohorât: 

— Lista Problemelor Rezolvabile conţine încă vreo 
treizeci de puncte. După cum bănuiţi, acestea sunt Pro- 
bleme foarte dificil de rezolvat. Estimăm, însă, că peste o 
sută șaptezeci de ani, poate chiar mai devreme... se va 
atinge limita despre care am vorbit. 

Tăceau toţi. Aveau un sentiment nemaiîntâlnit, deloc 
liniștitor. Simţeau, ca niciodată, că trebuie să decidă 
ceva 

crucial, hotărâtor, esenţial pentru toate Păsările care 
există și care vor exista vreodată. Dar ce? 

Președintele tuși ușor și anunţă previzibil: 

— Grupul Birunixi tocmai a evaluat că, în viitorul 
apropiat, peste cinci-șase generaţii, vom deveni lipsiţi 
de... viitor. Acest Raport trebuie să rămână secret și nu 
va deveni vreodată public. 


14/14 Tăcer 


Vântul se oprise cu totul. Valurile erau acum atât de 
mici încât oglinda oceanului părea o plajă nesfârșită, uni- 
form și neobișnuit colorată. Lorena știa că undeva, la 
sute de kilopași depărtare, mult dincolo de orizont, se 
mișca lent una dintre insulele enorme ale Coaliţiei 
Maritime. Nu doreau să ajungă acolo, era plăcut aici, 
lângă țesătura moale, groasă, albastru-verzuie, a 
lichenilor de pe mal. 

Stimai mări puţin viteza iahtului. Curentul ușor îi ciu- 
fuli penele codale, era minunat. 

Auzi chemarea colegului și prietenului Lorena. 

— Stimai, pune-l pe automat și vino jos. întâi treaba, 
apoi distracţia. 

Nava se mișca acum lent, în cercuri foarte largi. 
Stimai cobori în sala spațioasă. Culorile pale ale pereţilor 
se acordau cu zgomotul ușor al undelor. 

— Lorena, ai analizat Raportul șefului? 

— Desigur. E cazul să discutăm acum mai amănunțit și 
să înregistrăm câteva dintre ideile pe care le-am sugerat 
ieri. Ce zici? Le voi trimite lui Birunixi chiar azi. 

— Ce va face cu ele? 

— Nu știu, dar cred că e bine să le primească, 
probabil le va anexa la Raport. încep înregistrarea. 

— Lorena, sunt de acord cu concluziile Raportului. 
Este interesant, însă, și oarecum bizar, că dialogul lui 
Birunixi cu Președintele și cu ceilalți nu s-a terminat cu o 
încercare de a imagina viitorul. 

— Interesant și trist, dar explicabil. De fapt, nu au 
imaginat niciun viitor... 

— Lorena, tu cum vezi viitorul? 

— Sunt de acord cu Birunixi. Mai întâi civilizația 
noastră va înceta să mai existe, iar apoi, într-un viitor ne- 
precizat, Păsările vor dispărea... 

Stimai era mirată de calmul cu care Lorena rostise 
fraza, dar, fără să comenteze, întrebă: 

— Da, dar mai departe? 

— Cum adică „mai departe?" Ce mai poate urma după 
dispariţia Păsărilor? 

— Foarte simplu. Nu știu dacă te-ai gândit la asta, dar 
acum pare destul de clar că civilizaţia MamBi a dispărut 
din același motiv, a atins Limita Cunoașterii. Marea 
enigmă - motivul dispariţiei MamBi - pare o Problemă 
Rezolvată. 

— Vrei să zici, Stimai, că... spuse ezitant Lorena. 

— Şi asta nu e tot! După ce MamBi au încetat să 
existe, a urmat, evident, un „mai departe", pentru că, 
peste aproape o sută de milioane de ani, am apărut noi. 

— Vrei să zici, Stimai, că..., repetă Lorena, la fel de șo- 
văielnic ca mai înainte. 

— Vreau să spun că Unay va rămâne locuibil încă 
patru sute de milioane de ani, poate chiar de două-trei 
ori mai mult. Va exista un „mai departe" și după Păsări. 
Este greu de crezut că aici nu vor apărea, peste încă o 
sută de milioane de ani, alții! E posibil, ba chiar probabil. 

Lorena o privi admirativ și spuse, fără urmă de ironie: 

— Ce inteligentă ești! Crezi că Președintele și ceilalți 
nu s-au gândit la asta? 

— Am impresia că nu. De fapt, nici nu au încercat să 
discute subiectul. Așa cum ai zis, nu și-au imaginat un 
posibil viitor... 

Lorena rămase mult timp tăcut. Turnă în două pahare 
puţin suc de stanko și vorbi aproape visător: 

— Cât despre... urmașii noștri pe Unay, nu putem, de- 
sigur, să facem decât speculaţii... 

— O sută... sau două sute... de milioane de ani este un 
timp lung, foarte lung, enorm. Se pot întâmpla multe. 

— Se poate întâmpla orice. Aproape orice. Vor fi, de- 
sigur, niște ființe care produc unelte. 

Stimai observă neașteptat: 

— Desigur, animale sociale și nu creaturi marine. 

— De ce ești atât de sigură? 

— Nu cred că niște fiinţe care se întâlnesc doar o dată 
pe an pentru a face pui pot dezvolta o civilizaţie. Pe de 
altă parte, în ocean e mai dificil să descoperi... focul! 

Lorena își ridicase privirea și fixa tavanul. Se întoarse 
spre Stimai și spuse cu un ton aproape mirat: 

— Pe planetele Roz și Verde s-a întâmplat același 
lucru. E limpede! Sunt locuibile, oxigenate, și mult, mult 
mai vechi decât Unay, mai bătrâne cu miliarde de ani! 
Cu șase-șapte miliarde, îţi dai seama? Acolo au fost și vor 
mai fi zeci de civilizaţii, nu două! 

— Zeci?! Dacă mă gândesc mai bine... pare logic... pe 
cât de greu de crezut, pe atât de logic. 

După un timp, Lorena turnă încă puţin stanko și 
spuse: 

— în plus, asta ar putea explica tăcerea! 

— Ce tăcere? 

— Una dintre Problemele Nerezolvate este tăcerea ci- 
vilizaţiilor MamBi, Roz și Verde. Tehnic, ar fi fost posibilă 
construirea unor Sfere ale Timpului sau a unor Emiţă- 
toare Eterne, în stare să transmită, în spaţiu și timp, 
chiar la o sută de mii de ani-lumină distanţă și timp de 
miliarde de ani, în toată Galaxia și pentru totdeauna, 
totul! 

- Totul? 

— Totul, adică tehnologie, știință, artă, reţete 
culinare, modă vestimentară, mentalități, idei filosofice, 
limbaje naturale și artificiale, date geografice, date 
medicale, visuri, sentimente, tot, tot!! MamBi nu au 
lăsat, totuși, nicăieri, undeva, pe aici, pe Unay sau pe- 
aproape, o Sferă a Timpului, iar cei Roz și cei Verzi tac. 
De miliarde de ani, tac! 

— Explicaţia ta care e, Lorena? 

— Gândește-te ce s-ar fi întâmplat dacă noi, Păsările, 
am fi primit grămada aceea de informaţii. 


122 


DIALOGUL PĂSĂRILOR Lâszlo Tarko 


— în primul rând, am fi avut un termen de comparaţie. 
Pe de altă parte, am fi dezvoltat mai rapid tehnologii 
utile, am fi aflat mai multe și mai repede, am fi învăţat 
într-un secol sau două cum să trăim mai frumos și mai 
mult, am fi rezolvat mai curând diverse probleme 
dificile... 

Stimai se opri și apoi continuă pe un ton voit neutru: 

— înţeleg, am fi atins mai rapid Limita Absolută a Cu- 
noașterii și am fi dispărut mai curând. în loc să dispărem 
după șase mii trei sute de ani de civilizaţie, am fi încetat 
să existăm după șase mii... 

— Mami, cei Roz și cei Verzi au înţeles și au ales 
tăcerea. 

— Vom înţelege și noi, Păsările, și vom alege tăcerea. 

Un timp, Stimai nu spuse nimic. 

— Lorena, cred că poţi opri înregistrarea. 

Un minut, Lorena rămase la fel de tăcut. 

— Acum putem spune, draga mea, că am terminat 
treaba! Mai ai chef de distracţie? 

— Nu... nu prea... și totuși... parcă... un pic... mai 
pune-mi stanko... 

— Vrei să rămânem aici sau mergem pe plajă? 

— Aici. Oprește propulsorul. 

— Promiţi că nu vei ciripi foarte tare? 

Contrariată, Stimai remarcă: 

— Aici nu ne aude nimeni, Lorena! 

— Atunci, promiţi că vei ciripi foarte tare? 

Cirip! Cirip! Textul „Dialogul Păsărilor" a fost găsit 
într-o cutie cu mesaje din Belamor și pare foarte vechi. 
Nu conține numele expeditorului și nici al destinatarului. 
Autorul anonim mulțumește puicuței Lilian și curcanului 
Ovidi, prietenii săi, pentru observaţii, comentarii și 
sugestii. Textul a fost larg difuzat și cititorii încearcă să 
înțeleagă ce înseamnă exact „președinte“, „rețea”, 
„tribsălbatic“, „ingineriegenetică "și, mambi". Ficțiune sau 
o realitate demult dispărută? 

Scornituri spăimântătoare 
de Constantin D. Pavel 


"O carte horror cu 
povești 
i 


mmm nm n nA arra nn +a 


CĂTĂLIN PAVEL 
imam 


"După ce atu citit această carte, 
atu ascuns-o cu mare teamă în 
spatele cărților din bibliotecă. 
Pur și simplu, vederea ei 
SCOPNITUPI mă îngrozea de-a dreptul!" 


SHWTITMW 


""ftMuSdence-Fiction # 4 


O carte care te poartă, într-un stil 
pe alocuri jurnalistic și jovial, până la 


graniţele întunecate ale groazei celei mai pure. 
Culese de autor cu mare atenţie, din diverse zone ale 


„scorniturile spăimântătoare" pe care le vei descoperi 
între coperţile acestui volumaș te vor familiariza cu 
folclorul horror pur românesc, ce a înfricoșat zeci de 
generaţii de conaţionali, strânși în serile de iarnă la gura 
sobelor, în șezători înspămân- tătoare! 


Vei întâlni strigoi, fantome, draci, iele, chiar și 
extratereștri sau fiinţe care, altfel, nu pot fi în niciun fel 


explicate. Şi toate poveștile au la bază un sâmbure de 
adevăr 


Titlu: Scornituri spăimântătoare 
Autor: Constantin D. Pavel 

Nr. pag.: 128 

Colecţia Science-Fiction: 4 4 
Comandaţi-o la: www. pavcon.ro 

Rangkook 


de Constantin D. Pavel 


s "Genul de poveste plină de 
LA | mister de la un capăt la altul!" 


"Un personaj principal de 
care te îndrăgostești si abia 
aștepți să-i savurezi fiecare 

aventură în Zona Colonizată.' 


iwf KO O K Cea dintâi nuvelă din seria Aven- 


or detectivului spațial Ray Garren 
deCase, Rangkook te incită, te înfier- 


bântă și te face să-ţi dorești să călătorești printre stele. 

în această carte, celebrul detectiv special este chemat 
să rezolve misterul dispariţiilor unor turiști, pe una 
dintre cele mai luxuriante și impresionante planete, pe 
care tronează cel mai înalt munte din sistemul ei 
planetar, Rangkook. Descoperirile pe care le face 
detectivul îl vor conduce alături de frumoasa Lolla, către 
aventuri cu totul și cu totul fabuloase! 


Titlu: Rangkook 

Autor: Constantin D. Pavel 

Nr. pag.: 128 

Colecţia Science-Fiction: # 5 
Comandaţi-o la: www.selfcoach.ro 

Praf 


de Florin Purluca 


"O poveste postapocaliptică 
scrisă cu o măiestrie desăvâșită!" 


"Un personaj de care te 
îndrăgostești 
din primele pagini și o atmosferă 
creată atât de veridic încât simţi 
că ești acolo, în lumea în care 
prafid este atoatestăpânitor!" 


„s-a întâmplat într-un început 
de decembrie, într-o vreme în care co- 


piii tânjeau a zăpezi și aroma Crăciunului, iar oamenii 
mari a gust de concedii și șuncă fiartă. A început să cadă 
agale, nestingherit de nimeni și nimic, praful cenușiu, 
moale și sfărâmi- cios, greu deloc și grațios ca puful de 
gâscă. La început au râs, au chicotit că nu știu care sfânt 
s-a pus pe grătărit fripturi grase și unsuroase. Dar gluma 
n-a ţinut decât o vreme, pentru că praful cădea - și tot 
cădea, de nu se mai oprea - inexorabil, învelind lumea 
într-o plapumă de funingine." 


Titlu: Praf 

Autor: Florin Purluca 

Nr. pag.: 144 

Colecţia Science-Fiction: 4 15 

